POSLE OSTAVKE HARADINAJA: Kurti – trebalo je da ode ranije! – Balkanekspresrb.rs\nPOSLE OSTAVKE HARADINAJA: Kurti – trebalo je da ode ranije!\nPredstavnici dve najuticajnije opozicione grupe na Kosovu – LDK i Samoopredjeljenja, Isa Mustafa i Albin Kurti, različito su reagovali na ostavku Haradinaja.\nDok lider Demokratskog saveza Kosova, Isa Mustafa, kaže da žali što je Haradinaj podneo ostavku zbog poziva Specijalnog suda, Kurti smatra da je ostavka došla sa nepotrebnim odlaganjem i iz pogrešnih razloga. Mustafa podseća da je LDK stalno tražio ostavku Haradinajeve vlade, ali da žali što se to dogodilo zbog poziva Specijalnog suda:\n“Vjerujem da je borba OVK bila pravedna i čista, kao i da će to pokazati ponovno oslobađanje Ramuša Haradinaja svakih sumnji”, napisao je Mustafa na Facebooku.\nKurti je, međutim, na toj društvenoj mreži napisao da je Haradinajava ostavka došla sa nepotrebnim odlaganjem i iz pogrešnih razloga. Lider pokreta Samoopredjeljenje konstatuje da je došlo vreme kada je Haradinaj morao da podnese ostavku na mesto premijera Kosova.\n“Haradina je trebalo da podnese ostavku mnogo ranije, na primer kada je promjenio svoj stav o razgraničenju sa Crnom Gorom, kada je povećao sebi platu, kada je imenovao upravne odbore i zaposlio članove porodice i stranačke kolege, kada je 13. decembra 2018. godine dao prijedlog za plan ”Ahtisari plus” za sporazum sa Srbijom, kada je uništio budžet, kada je pretio Blakaju, kada se ispostavilo da je delegacija za razgovore sa Srbijom protivustavna”, napisao je Kurti. Podsjetio je i da je Samoopredjeljenje bilo protiv formiranja Specijalnog suda za procesuiranje odgovornih bivših pripadnika OVK za zločine protiv Srba.\n“Oni koji su glasali za tu odluku, stavili su sebe i celo Kosovo pod ucenu geopolitičkih interesa izvan naše kontrole”, naveo je Kurti.\nBivši premijer Albanije, Pandeli Majko, tvrdi da je to što je Haradinaj podneo ostavku na mesto premijera Kosova “velika čast Kosovo”, jer on, kako kaže, zna da “razlikuje svoju ličnu sudbinu i nacionalnu bezbednost”.\n“On je napravio čin koji Kosovo čini državom kojom upravljaju državnici koji razlikuju svoju ličnu sudbinu od nacionalne bezbednosti države”, napisao je na Facebooku Majko(RTK2).♦


Naređenje desetinama diplomata da služe u američkoj ambasadi u Iraku\nKako se rat u Iraku nastavlja, Amerikanci sve češće mogu da čuju optužbe da se ne planira dovoljno, kako nema dovoljno vojnika, neprobojnih prsluka... Sada se pojavio novi nedostatak - nema dovoljno diplomata.\nDržavni sekretarijat sprema se da izda naređenje desetinama diplomata da služe u američkoj ambasadi u Iraku, jer ih se nije dovoljno prijavilo. A ukoliko odbiju - mogli bi da ostanu i bez posla.\nOd početka rata u Iraku, u američkoj ambasadi u Bagdadu radilo je osoblje koje se prijavilo za taj opasni zadatak.\n"Ovo je vrhunac spoljne politike. Ne može biti važnijeg posla od ovog ovde", kaže Fil Riker iz Konzularne službe američke ambasade u Iraku.\nUprkos tome, Državni sekretarijat je suočen sa nedostatkom dobrovoljaca. Stoga, od ove nedelje - do 300 osoba kvalifikovanih za službu u inostranstvu, biće u pripravnosti za dužnost u Iraku.\nUkoliko se za upražnjenih 40 do 50 funkcija ne prijave dobrovoljci, Stejt department će nekima narediti da idu u Irak, što bi bilo prvi put da se to dešava od rata u Vijetnamu.\nDiplomate od karijere potpisuju dokument koji se zaklinju da pristaju da idu bilo gde, ali nijednom do sada nije naređeno da ide u Irak. Portparol sindikata službenika koji rade u inostranstvu smatra da bi slanje neneoružanih civila u ratnu zonu trebalo da bude strogo na dobrovoljnoj osnovi.\n"Mi ne osporavamo da je pravo Sekretarijata da to radi, mi samo postavljamo pitanje da li je to najbolji način", kaže Stiv Kešket potpredsednik Udruženja američkih diplomata.\nDiplomate u civilnoj službi dobijaju dodatak na platu, a pre dolaska u Irak prolaze specijalnu vojnu obuku . U bagdadskoj Zelenoj zoni, gde se nalazi ambasada, napadi samoubica dešavaju se gotovo svakodnevno, a privatne firme koje po ugovoru obezbeđuju diplomate, poput fimre Blekvoter USA, trenutno su pod snažnim pritiskom i na udaru kritika.


GOMEX - Podrška Hendi sportu za odlazak na Specijalnu Olimpijadu u Abu Dabi\nLetnje Olimpijske igre Specijalne Olimpijade ove godine biće održane od 8. do 22. marta u Abu Dabiju, prelepom gradu u Ujedinjenim Arapskim Emiratima. Ovo takmičenje je u rangu globalnih sportskih događaja kao što su Olimpijske i Paraolimpijske igre i na njemu će ove godine biti prisutno oko 7000 učesnika iz 170 nacionalnih timova.\nSpecijalna Olimpijada Srbije, kao krovna organizacija koja okuplja klubove koji se bave sportskim radom sa decom i omladinom sa posebnim potrebama, kao i inkluzivnim sportom, formirala je reprezentaciju u kojoj Zrenjanin ima 9 predstavnika.\nPut Ujedinjenih Arapskih Emirata uputiće se naši sugrađani, članovi Sportskog kluba za decu i omladinu sa posebnim potrebama "Hendi sport", Olga Ramadani, Jovana Rakić, Anja Ostojić i Jovan Pavić (UNIFIED odbojka) kao i Vesna Kovačev, Filip Bartole, Valentina Manojlov i Ivan Živkov (atletika) a sve pod budnim okom trenera Borislava Nuhanovića.\nPrepoznajući značaj učešća na ovako bitnom globalnom sportskom događaju za decu i omladinu sa posebnim potrebama, kompanija GOMEX uključila se u akciju podrške mladim sportistima kroz obezbeđivanje neophodnih sredstava za ličnu higijenu i ostalih potrepština za nesmetan boravak u Abu Dabiju.\nDosadašnji uspesi naših sugrađana na brojnim sportskim takmičenjima na kojima su bili učesnici daje nam za pravo da se nadamo medaljama iz Abu Dabija.\nTakmičare "Hendi sporta" nakon Olimpijade očekuje još nekoliko desetina takmičenja, pa je ovo ujedno i dobra prilika za ostale društveno odgovorne kompanije iz Zrenjanina poput GOMEX-a da se pridruže pružanju podrške našim mladim sportistima da odu i na druga takmičenja.\nOko načina realizacije pomoći i ostalim detaljima svi zainteresovani se mogu obratiti direktno treneru Borislavu Nuhanoviću putem broja telefona 063502596 ili putem e-mail adrese nuhanovicb@gmail.com.


#SputnjikIntervju Šta će biti sa Britanijom - 26.02.2016, Sputnik Srbija\nEmisija „Sputnjik intervju“ koja se emituje večeras u 21 sat govori o evropskoj budućnosti Velike Britanije. 26.02.2016, Sputnik Srbija\nvesti, velika britanija, nemačka, škotska, angela merkel, dejvid kameron, eu\n14:05 26.02.2016 (Osveženo: 15:38 29.02.2016)\nŠta će biti sa Britanijom\nKakav će ishod imati referendum o istupanju Velike Britanije iz Evropske unije zakazan za 23. jun? Zašto je Angela Merkel popustila pred zahtevima Dejvida Kamerona za specijalnim statusom? Ko preti Britaniji otcepljenjem Škotske, i zašto se Sjedinjene Američke Države protive „bregzitu“? Sledi li Evropskoj uniji podela, bez obzira na ishod referenduma?\nU razgovoru s Nikolom Vrzićem odgovore na ova pitanja potražiće Miroslav Stojanović, dugogodišnji dopisnik „Politike“ i „Pečata“ iz Nemačke i dr Aleksandar Jazić iz Odeljenja za spoljnopolitičke studije Instituta za međunarodnu politiku i privredu iz Beograda.


Antonijević: Cvetkovićev zahtev za međunarodnu istragu pravno neobjašnjiv - Dijalog.net\nNaslovna Vesti Srbija Antonijević: Cvetkovićev zahtev za međunarodnu istragu pravno neobjašnjiv\nBeograd, 20. jun 2018. – Direktor Komiteta pravnika za ljudska prava (YUCOM) Milan Antonijević izjavio je da je zahtev novinara iz Bele Crkve Stefana Cvetkovića za pokretnje međunarodne istrage njegove otmice, pravno neobjašnjiv.\nAntonijević je za agenciju Beta rekao da međunarodno pravna saradnja u krivičnim stvarima isključivo funkcioniše preko zvaničnih državnih organa, a ne na osnovu ličnog zahteva.\n"Ne vidim ni jedan način, niti razlog da se na ovakv način Stefan Cvetković obraća međunarodnim institucijama, naročito ambasadama koje tako ne fukcionišu, ambasade ne izvode dokaze, ne sprovode istrage, niti mogu na bilo koji način pomagati u istrazi bez zvaničnih zahteva države na koji se taj zahtev odnosi", objasnio je Antonijević.\nStefan Cvetković izjavio je da će odeću i kapuljaču koja mu je stavljena na glavu kada je, kako tvrdi, otet u noći 13. juna, predati dvema ambasadama kako bi bila pokrenuta međunarodna istraga.\nCvetković je, na konferenciji za medije sat i po vremena objašnjavao slučaj otmice i poručio da traži međunarodnu istragu iz preventivnih razloga.\n"Nisam ja ovde meta, već oni koji smetaju, koji istražuju stvari za koje javnost nema opravdanje", rekao je novinar i dodao da će odeću i kapuljaču sigurno predati ambasadi Rusije, a da još nije odlučio koja će biti druga ambasada i da bi to mogla da bude Nemačka.\nOznakeMilan AntonijevićStefan Cvetkovićvladavina pravaYUCOM\nPrethodno Ukinuta prvostepena presuda žandarmima za napad na Andreja Vučića i Predraga Malog\nSledeće Zemlje Evropske unije nisu “ni blizu” glavnog cilja Pariskog sporazuma\nTop Tags Društvo Evropska komisija evropske integracije Vlada Republike Srbije Evropska unija mediji vladavina prava OCD konkurs lokalna samouprava Srbija i Evropska unija mladi Civilno društvo ljudska prava istraživanje


Naslov: Da se pomolimo Čet 21 Mar - 21:56\nČarls Bolden, šef američke svemirske agencije, upozorio je Kongres SAD da najbolji savet koji Nasa može da da kada je reč o tome šta da se radi ukoliko bi se ustanovilo da veliki asteroid leti pravo na Njujork glasi: pomolite se!\nU blizini Zemlje svekog trenutka prolazi veliki broj objakta s potencijalom da izazovu\nkatastrofu planetrsnihili nacioanlnih razmera\nPetnaestog februara ove godine nad Čeljabinskom u Rusiji eksplodirao je asterodi prečnika oko 17 metara. Udarni talasi su polomili prozore i oštetili zgrade u gradu, a peko 1500 ljudi je povređeno.\nKasnije istog dana, nezavisni asteroid veći od onog prvog prošao je na oko 27.681km od Zemlje, što je bliže od mreže televizijskih i meteoroloških satelita koji kruže oko planete.\nOvi događaji “mogu da posluže kao dokaz da živimo u aktivnom Sunčevom sistemu, u kom potencijalno opasni objekti sa iznenađujućom učestalošću prolaze kroz naš najbliži kompiluk”, zaključio je nakon Boldenovog izlaganja Edi Bernis Džonson, član Predstavničkog doma i demokrata iz Teksasa.\nLamar Smit, predsednik Komiteta za nauku Predstavničkog doma Kongresa SAD konstatovao je, pak, da smo “imali sreće što su događaji od prošlog meseca ispali samo zanimljiva konicidencija, a ne katastrofa”.\nSmit se na saslušanju od utorka založio da se ustanovi šta se tim povodom preduzima i koliko novca se ulaže kako bi se planeta bolje azštitla.\n“Prema podacima kojim trenutno raspolažemo, takvi asteroidi trentuno ne ugrožavaju stanovništvo SAD”, kaže Bolden, “ali ako se ustanovi da neki od njih stiže u roku od tri nedelje - počnite da se molite”.\nDa bi osnažila sopstvene napore na praćenju asteroida i formirala međunarodno partnerstvo, Nasa trenutno traži tehnologije u razvoju koje bi omogućile da se objekt koji leti ka Zemlji kako bi se sa njom sudario eventualno skrene. “Verovatnoća da udar ovakvog objekta prouzrokuje masovnu katastrofu je vrlo mala, ali posledice takvog događaja bi bile toliko velike, da ima smisla da se taj rizik ozbiljno shvati”, smatra Bolden.\nNaslov: Re: Da se pomolimo Čet 21 Mar - 22:05\nPonestalo majanskih kalendara, pa sad ovaj cirkus\nDanas u 18:42 od Doktor Zo\nDanas u 18:12 od Doktor Zo


ZVEZDA OTPUTOVALA NA KIPAR Crveno-beli odleteli bez Kataija, Stankovićeve momke čekaju ozbiljne probe za Milan\nPrvotimci Crvene zvezde su se dan posle prozivke i dva treninga u Beogradu zaputili na sedmodnevne pripreme na Kipar gde će brusiti formu za nastavak sezone.\nU fenomenalnom raspoloženju su fudbaleri Zvezde dočekali povratak na Marakanu. Okupio je Stanković prvotimce juče od 11 časova, i u toku dana održao dva treninga, kao uvertiru pred put u Kipar na kom će crveno-beli boraviti do 18. januara kada će se u jutarnjim časovima vratiti u Beograd.\nKao što je juče Stanković izjavio, Aleksandar Katai neće biti sa timom na delu priprema na Kipru.\nDejan Stanković je na Kipar poveo sledeće fudbalere, to su: Milan Borjan, Zoran Popović, Nikola Vasiljević, Marko Ćopić, Milan Gajić, Marko Gobeljić, Miloš Degenek, Nemanja Milunović, Radovan Pankov, Strahinja Eraković, Milan Rodić, Seku Sanogo, Njegoš Petrović, Ričard Odada, Veljko Nikolić, Nikola Stanković, Mirko Ivanić, Gelor Kanga, El Fardu Ben, Aksel Bakajoko, Željko Gavrić, Srđan Spiridonović, Aleksa Vukanović, Andrija Radulović, Slavoljub Srnić, Dijego Falćineli, Milan Pavkov, Nikola Krstović i Marko Lazetić.\nNa Kipru će prvak Srbije odigrati i jednu prijateljsku utakmicu.\nNije joj prvi put, ali kako je starija - IZGLEDA BOLJE! Žena bivšeg fudbalera Reala se opet obnažila i slikala, Instagram poludeo /FOTO/\nPotom sledi povratak u Beograd i odlazak u Tursku na drugi deo priprema gde će izabranici Dejana Stankovića odigrati četiri kontrolne utakmice.\nOTAC I SIN "Marakana" kao sudbina: Milojevići prvi put jedan protiv drugog\nFudbaleri Crvene zvezde ugostiće Čukarički (20) u 3. kolu Superlige, a prvi put na suprotnim stranama naći će se Vladan Milojević, trener crveno-belih, i njegov sin Nemanja, prvotimac ekipe sa Banovog brda.


Moratorijum na kredite: Da li ste slučajni dobitnik - NOVA portal\nBiznis Autor:Milica Rilak26. Maj. 202009:04 > 09:334 Komentara\nProgram moratorijuma na otplatu kredita najviše znači građanima koji tokom vanrednog stanja nisu primali zaradu, ili im je plata iz različitih razloga bila umanjena. Sa druge strane, oni koji su prihvatili "pauzu" za otplatu a nastavili da primaju punu platu, neočekivano su dobili jedinstven "proizvod" na našem bankarskom tržištu: keš pozajmicu koju otplaćuju pod istim uslovima kao i postojeći kredit.\nČak 94 odsto korisnika kredita prihvatilo je moratorijum na otplatu rata u trajanju od 90 dana. a 31. mart se uzima kao dan kada je ta pauza u plaćanju mogla da počne da teče za bankarskog klijenta.\nTo znači da vlasnici kredita mogu još nekoliko dana maja i ceo jun da “uživaju” u tome da rata ne opterećuje njihovu zaradu, da bi u julu počeli ponovo da otplaćuju svoje zaduženje, ali uvećano za nekoliko stotina dinara ili par evra.\nObjašnjenje NBS o moratorijumu na kredite\nKao što su pokazali i reprezentativni primeri kredita u otplati za one koji su prihvatili moratorijum, “pauza” nije bila besplatna.\nRata u slučaju dinarskog keš kredita od 500.000 dinara, sa rokom otplate od 84 meseca, uz kamatnu stopu od 9,82 odsto godišnje, pre “pauze” iznosila je 8.320,9 dinara. Po isteku moratorijuma, ona će porasti za iznos neplaćene kamate – za 310,95 dinara. Rok otplate se produžava za još tri meseca, a nova rata iznosi 8.631,85 dinara.\nSlično se dešava i u slučaju stambenog kredita, vezanog za evro, u vrednosti od 50.000 evra, sa kamatnom stopom od tri odsto godišnje i rokom otplate od 240 meseci. Pre moratorijuma, rata je iznosila 284,02 evra, ali se po isteku 90 dana “pauze” uvećava na 287,84 evra, odnosno za 3,82 evra na ime kamate. Rok otplate biće duži za tri meseca.\nKeš pozajmica u vanrednom stanju\nOni koji su nastavili da primaju zaradu u punom iznosu, a prihvatili su ponudu da iskoriste moratorijum, praktično su dobili keš pozajmicu pod uslovima za gotovinski, odnosno stambeni kredit.\nReprezentativni primeri za otplatu nam govore i pod kakvim uslovima se ta faktička pozajmica odigrala.\nOnaj ko inače otplaćuje gotovinski kredit od 500.000 dinara, za tri meseca pauze “uštedeo” je 24.962,7 dinara (tri puta po 8.320,09 dinara) , koje bi inače potrošio na otplatu rata. Njih će otplatiti od jula, ali se radi o gotovo celoj minimalnoj zaradi koja mu je bila na raspolaganju posle tri meseca vanrednog stanja, a koštaće ga dodatnih 310,95 dinara mesečno do kraja otplate.\nSa druge strane, onaj ko inače otplaćuje stambeni kredit od 50.000 evra, tokom moratorijuma “pauzirao” je obaveze ukupne vrednosti 852,06 evra (tri puta po 284,02 evra rate), pa je, kao naš sagovornik Milan, prvi put posle desetak godina video kako izgleda primiti platu a da ne mora odmah da se novac za ratu ostavlja sa strane i ne troši.\n“Stvarno je dobar osećaj”, smeje se Milan, zaposlen u IT kompaniji na čije poslovanje pandemija nije uticala, pa je nastavila da isplaćuje zaposlene u punom iznosu.\nNovac koji je “uštedeo” otišao je u potrošnju, čemu se, inače, nada i državni vrh kada je reč o sto evra uplaćenih građanima koji su se prijavili za tu podršku.\n“Kupio sam kamp prikolicu”, otkriva nam Milan, koji planira da ovoga leta putuje po Srbiji.\n08. Avg. 2020 14


O UVREDAMA SA TRIBINA Marković: Uživao sam, to je normalno, pa neće da navijaju za mene /VIDEO/\nPlejmejker Himkija Stefan Marković bio je jedan od najistaknutijih košarkaša svoje ekipe u trijumfu nad Crvenom zvezdom (79:70). Istakao je da je uživao u atmosferu u "Pioniru", iako su mu navijači crveno-belih zviždali.\nTrener Žalgirisa Šarunas Jasikevičijus nije mogao da poželi bolji doček u "Piniru". Jeste njegova ekipa poražena od Crvene zvezde (65:77), ali je legendarni Litvanac nagrađen ovacijama.\nPOSLE BAMBERGA Ročesti: Moramo da zaboravimo ovo, o derbiju sam slušao još na koledžu /VIDEO/\nKošarkaši Crvene zvezde nisu imali snage da na svom terenu pobede Bamberg (75:69). Tejlor Ročesti je postigao 22 poena, a već razmišlja o večitom derbiju koji je na programu u ponedeljak,\nCRVENO-BELI ISPIT Himki može da zgromi svakog, ali se jednog Zvezdinog detalja pribojava\nOvog utorka od 19 sati košarkaši Crvene zvezde će na terenu Himkija odigrati meč 3. kola Evrolige, a u domaćem taboru pribojavaju se snage želje koju crveno-beli poseduju.\nJUNAK CRVENO-BELIH Enis: Zvezda me ne bi dovela da ne veruje u mene /VIDEO/\nKošarkaši Crvene zvezde su u šestom okršaju savladali Olimpijakos (89:78), a najviše zasluga za istorijski trijumf ima Dilan Enis, koji je rešetao koš Atinjana.\nMELEM NA RANU Ovako su “delije” slavile pad Barselone /VIDEO/\nFudbaleri Crvene zvezde nisu uspeli protiv Arsenala, ali zato košarkaši jesu protiv Barselone! U “Pioniru” se slavila velika pobeda, a atmosfera je bila neverovatna. "Delije" su još jednom navijale od prvog do poslednjeg minuta, a igrači tima iz Katalonije nisu znali šta ih je snašlo.\nPOSLE JUBILEJA Bjelica: Pobede u gostima nam vrede kao zlato\nMilko Bjelica će veoma dobro upamtiti trijumf Crvene zvezde protiv Armanija. Pored pobede, centar crveno-belih je odigrao sjajno, proglašen je i za najboljeg pojedinca meča u Milanu, a stigao je i do jubileja. U trećoj četvrtini je ostvario 600. skok u elitnom takmičenju.\nNAJKRAĆE ZADRŽAVANJE PRED "DELIJAMA" Ovako su košarkaši izašli sa parketa posle pobede /VIDEO/\nKošarkaši Crvene zvezde su posle trijumfa nad Olimpijakosom (89:78), kao i posle svake evroligaške utakmice, otišli da pozdrave "delije". Ipak, znatno kraće su se zadržali pred njima. Razlog su uvrede najvatrenijih pristalica na račun novajlije Alena Omića, posle kog su se i izabranici Dušana Alimpijevića uputili ka tunelu.\nPRIZNANJE EVROLIGE Milosavljevićevo zakucavanje među najboljim potezima 24. kola /VIDEO/\nKošarkaši Unikahe poraženi su od Crvene zvezde (80:76) u 24. kolu Evrolige, ali je jedno priznanje elitnog takmičenja otišlo u redove tima iz Malage.


Global Tajms: Amerika izazvala krizu u Ukrajini\nOdluka Sjedinjenih Američkih Država da NATO šire na istok izazvala je krizu u Ukrajini, piše kineski Global Tajms.\nKako navodi kineski medij, upravo su američke vlasti učinile krizu neizbježnom, jer da nije Vašingtona, kriza u Ukrajini je mogla biti spriječena.\n– Vlasti i mediji zapadnih država nastavljaju da obmanjuju javnost o razlozima (ruske operacije u Ukrajini). Opsesija širenjem NATO-a je čisto ideološka mjera, neizbježna kada se pokušavaju izazvati sukobi – navode analitičari u članku.\nAutori članka su primijetili da Zapad svim silama želi da obezbijedi globalni uticaj, što je počelo još 1991. godine nakon raspada SSSR-a. Kao rezultat toga, SAD i njihovi saveznici ne prave kompromise, što pogoršava situaciju, zaključuje Global Tajms.\nNEWER POSTZbog moguće salmonele povlače čokoladna jaja “Kinder iznenađenje”\nOLDER POSTMerkelova odlučna: Ukrajinu ne treba prihvatiti u NATO


Žana Novaković – novo pojačanje u Partizanu – Odbojkaški Klub Partizan\nObjavljeno 5 04 април - Vesti\nŽana Novaković – novo pojačanje u Partizanu\nIz odbojkaškog kluba OK Slavija iz Istočnog Sarajeva dolazi nam izuzetno talentovana devojka.\nŽana Novaković je 2004 godište i visoka je 194 cm, igrala je za pionirsku selekciju kluba iz Sarajeva.\nŽelimo da se zahvalimo na saradnji odbojkaškom klubu Slavija iz Istočnog Sarajeva, a Žani želimo toplu dobrodošlicu u Partizan.\nŽenski odbojkaški klub „Slavija“ djeluje u okviru Sportskog društva „Slavija“ u Istočnom Sarajevu od 2001. godine. Odbojkaške timove čine seniorke i mlađe kategorije. Odbojkašice OK Slavija igraju u prvoj ligi Republike Srpske i uvijek se nalaze na vrhu tabele.


DONACIJA JAPANA ZA OPŠTINE POGOĐENE IZBEGLIČKOM KRIZOM\nBujanovac, Preševo - Vlada Japana obezbediće oko 537.000 evra za unapređenje zdravstvene zaštite i zaštite životne sredine u Srbiji, naročito u opštinama pogođenim izbegličkom krizom, saopštila japanska ambasada.\nKONKUSRI FONDACIJE ZA OTVORENO DRUŠTVO\nU toku je javni konkurs za programe: Suzbijanje ekstremizma, Položaj etničkih manjina, Inkluzija Roma, Položaj i prava pripadnika LGBT zajednice.\nPrateći savremene tokove u poljoprivredi i novim tehnologijama, Udruženje novinara za poljoprivredu AGROPRES predstavilo je svoj novi sajt. Ovaj projekat podržalo je Ministarstvo kulture i informisanja Republike Srbije.\nRTS ZA „NAŠU RADOST“ DONIRAO TELEVIZORE\nDeo pobedničkog tima, koji je u ime juga centralne Srbije u Novogodišnjem programu, Radio televizije Srbije, osvojio nagrade za stanovnike tih opština stigao do sela u opštini Bujanovac, gde je obradovao najmlađe.\nSARADNjA PREŠEVA I ZRENjANINA\nZrenjanin - Delegacija opštine Preševo boravila je u Zrenjaninu kao gost gradske administracije toga grada. Cilj posete je bio da se članovi delegacije iz Preševa upoznaju sa primerom dobre prakse u oblasti rada Geografsko-informacionog sistema GIS.\nJKP MORAVICA DOBIJA KAMION ZA PRIKUPLjANjE I ODLAGANjE SMEĆA\nPreševo – Javno komunalnom preduzeću Moravica iz Preševa danas će biti uručen novi kamion za prikupljanje i odlaganje smeća, koji je nabavljen sredstvima Evropske unije i Vlade Švajcarske, a preko programa Evropski PROGRES.\nBeograd - Pozivamo Vas na konferenciju „Radne prakse kao most između sveta obrazovanja i sveta rada" na kojoj će biti predstavljeni rezultati i efekti projekta „PRAKSAM – Uvođenje mladih u svet rada kroz radne prakse", koji je finansijski podržalo Ministarstvo omladine i sporta, a koji je realizovan u partnerstvu sa Privrednom komorom Srbije.\nBUJANOVAC: MULTIETNIČKO KULTURNO LETO\nBujanovac - Bujanovac je multietnički grad koji se ponosi svojom bogatom kulturnom tradicijom, a bujanovački Dom kulture je mesto gde se ostvaruje kulturna misija spajanja različitih etničkih grupa koje žive u toj opštini.


Fenomenalne ponude restorana Bled | Beograd Noću\nFenomenalne ponude restorana Bled\nFenomenalne ponude restorana Bled.\nČuveni riblji restoran Bled ne prestaje da oduševljava svoje goste, što ponudom koja je iz dana u dan bogatija, što neverovatnim promocijama i niskim cenama. Ukoliko još uvek niste uživali u čarima izvanredne kuhinje restorana Bled, ova nedelja je pravo vreme za to.\nNaime, u toku cele ove nedelje restoran svojim gostima nudi neverovatne promocije. Za izuzetno malo novca moći ćete da uživate u vrhunskoj hrani, i naravno vinima koja odgovaraju vašem izboru jela.\nU toku ove nedelje u restoranu Bled uz bilo koji naručeni ručak možete dobiti riblju čorbu po ceni od 1 dinar! Zaista neverovatno! Pored riblje čorbe, na promociji su i jela domaće kuhinje, pa će vam ona ove nedelje biti dostupa za svega 450 dinara.\nRestoran Bled predstavlja riblji restoran, sa dodatkom nacionalne kuhinje, gde ćete uvek moći da uživate u prijatnim mirisima svežeg maslinovog ulja, limuna i mirisnih mirođija, i okusiti dunavsku i savsku ribu spremljenu na vrlo specifičan način.\nU našoj galeriji možete pogledati i kako izgleda prijatni ambijent ovog restorana, gde je enterijer podređen isključivo vašem maksimalnom uživanju i udobnosti.\nNe propustite ove fenomenalne ponude i pratite portal beogradnocu.com da biste ih uvek prvi saznali. Putem našeg korisničkog Call Centra 063 33 33 44 ili Online možete izvršiti rezervaciju i tako obezbediti sebi najbolje gastronomsko uživanje u gradu.


Potpisan ugovor za gradnju autoputa od Požege do Crne Gore – Smagazin\nPotpisan ugovor za gradnju autoputa od Požege do Crne Gore\nZorana Mihajlović; foto: RINA\nČAČAK – Ministarka građevinarstva, saobraćaja i infrastrukture Zorana Mihajlović, potpisala je na Samitu Kine i 16 zemalja centralne i istočne Evrope u Dubrovniku dva memoranduma za nastavak izgradnje autoputa na Koridoru 11, i to za projekte Novi Beograd-Surčin i Požega-Boljare.\n– Prvi od dva memoranduma koji smo potpisali u Dubrovniku odnosi se na deonicu koja je i finansijski i građevinski najzahtevnija na celom Koridoru 11 kroz Srbiju, projekat autoputa Požega-Boljare, odnosno do crnogorske granice. Drugi memorandum, za deonicu Novi Beograd-Surčin, značajan je jer treba da omogući puno funkcionisanje Koridora 11. Očekujem da u narednih mesec dana imamo komercijalni ugovor, da se radi na dokumentaciji i da sledeće godine počnu radovi – navela je Mihajlović.\nPrema njenim rečima, vrednost radova na deonici auto-puta Preljina-Požega je 450 miliona evra.\nNa prodaju Mercedes E 200 (W 124) iz 1995. po ceni od 29.000 eura!


RTS :: Novi protest u Podgorici protiv obrazovanja manjinske vlade, zahtev da se većina dogovori\nRegion Novi protest u Podgorici protiv obrazovanja manjinske vlade, zahtev da se većina dogovori\nčetvrtak, 27. jan 2022, 19:22 -> 21:27\nIzvor: RTS, rtcg.me, vijesti.me\nGrađani su se okupili ispred Hrama Hristovog vaskrsenja, a potom krenuli u protestnu šetnju do zgrade crnogorskog parlamenta, prenosi Radio-televizija Crne Gore.\nTokom šetnje do zgrade Skupštine Crne na čelu kolone bila je istaknuta parola – "glasove kradu za DPS vladu".\nKako navode Vijesti, prisutnima se prethodno kod Hrama obratio poslanik Demokratske Crne Gore Momo Koprivica koji je poručio je okupljenim građanima da zajedno krenu "u odbranu Crne Gore po mjeri svih njenih građana".\nPoslanik Partije penzionera, invalida i restitucije Crne Gore (PIR) Momo Joksimović pozvao je lidere u parlamentarnoj većini da se dogovore, a u slučaju održavanja vanrednih izbora predložio otvorene liste.\nReporter RTS-a kaže da su mu okupljeni kod crnogorskog parlamenta rekli da je bilo malo više ljudi nego na prethodnim protestima kada su se okupljali ispred zgrade Vlade.\nNavodi da je opšta poruka na protestu bila da se ne prekraja izborna volja građana od avgusta 2020. godine, a na pomen lidera pokreta URA i potpredsednika crnogorske vlade Dritana Abazovića okupljeni su uzvikivali "izdaja, izdaja".\nNa pitanje RTS-a o tome šta je bio predmet razgovora Abazovića i patrijarha srpskog Porfirija u Beogradu iz URA kažu da je poseta bila privatne prirode.\nS druge strane, lideri Demokratskog fronta Andrija Mandić i Milan Knežević sastali su se u prestonici Srbije sa predsednikom Aleksandrom Vučićem.\nDa Krivokapićevu vladu uskoro stiže kraj, može se zaključiti iz izjave samog premijera koji je za RTCG rekao da sumnja da će potpisati Temeljni ugovor sa SPC, dodavši da bi to mogao da bude "neko iz Socijalističke narodne partije".\nPut ka razrešenju krize mogao bi da se nazre 3. i 4. februara, kada će se u Skupštini Crne Gore glasati o inicijativi Krivokapića da se smeni Abazović, da se skrati mandat parlamentu i da se raspišu vanredni izbori, kao i o zahtevu lidera Pokreta URA da se parlament izjasni o poverenju Vladi.\nProtesti u Podgorici se od sada održavaju četvrtkom i nedeljom, a u drugim gradovima ostalim danima.\nDo sada je održano nekoliko protesta, a nije poznato ko je zvanični organizator.\nOd partija parlamentarne većine proteste su podržale Demokrate, Ujedinjena Crna Gora i Prava Crna Gora, kao i deo ministara u Vladi.


Zelena patrola strogo zabranjuje "Sekiranje"\nZelena patrola, koju čine studenti koji se bave zaštitom životne sredine i ekologijom, pokrenuli su kampanju pod nazivom "Zabranjeno sekiranje", s ciljem da se smanji neplanska seča jele i hrasta u vreme novogodišnjih i božićnih praznika.\nKoordinator Zelene patrole Andor Luhović kaže za "24 sata" da je čitava ideja o "patroli" potekla od grupe entuzijasta koji su odlučili da se uhvate u koštac sa problemom koji imamo na ovim prostorima, a to je da Vojvodina ima malo šuma. Prema njegovim rečima, pošumljenost u pokrajini pre letnjih požara je bila ispod šest odsto, a poznato je da je minimum po evropskim standardima 14 odsto.\n- Uprkos svemu, pa i posledicama koje slede po zdravlje građana, u vreme novogodišnjih i božićnih praznika se seku jele i hrast. Tokom naše kampanje pokušaćemo da građane odvratimo od toga da kupuju sečenu jelku i da seku mladi hrast i da im objasnimo da je to pogrešan način da obraduju svoju decu. Prema principima održivog razvoja, mi moramo zaštititi i unaprediti životnu sredinu, kako bi buduće generacije mogle na kvalitetan način zadovoljiti svoje potrebe - priča Luhović.\nS obzirom na to da Zelenu patrolu čine studenti završnih godina sa Fakulteta tehničkih nauka, smera inženjeri zaštite životne sredine, i strudenti Prirodno-matematičkog fakulteta (departman za biologiju i ekologiju), ne treba sumnjati u uspeh ove kampanje. Životno opredeljenje i obrazovanje ovih mladih ljudi usmereno je na zaštitu životne sredine i očuvanje prirode, a ova kampanja je samo početak dugoročne i sistematične akcije koja će imati dva jednako važna aspekta - sprečavanje nekontrolisane seče i pošumljavanje, kažu ekolozi i predstavnici organizacija za zaštitu životne sredine.\n- Mada su slične akcije završavale bez značajnih i vidljivih rezultata mi smo optimisti i moram priznati da optimizam crpimo iz bezrezervne podrške koju dobijamo od relevantnih republičkih, pokrajinskih i gradskih institucija - kaže Luhović.\nStudenti čuvaju jelke\nKako bi se smanjila nekontrolisana seča jelki i hrastova, u značajnom porastu u vreme novogodišnjih i božićni praznika, "Zelena patrola", koju čine studenti Fakulteta tehničkih nauka i Prirodno-matematičkog fakulteta, pokrenuli su kampanju "Zabranjeno sekiranje". Cilj kampanje je smanjenje nekontrolisane seče šuma u vreme praznika, ali i podizanje svesti Novosađana na viši nivo.\nAndor Luhović, koordinator "Zelene patrole", navodi da će tokom kampanje pokušati da animiraju građane Novog Sada i okoline, i odvrate ih od kupovine jelke bez busena, kao i da ne seku šume hrasta.\n- Smatram da je kupovina posečene jelke pogrešan način da se obraduju deca. Prema principima održivog razvoja, moramo zaštititi i unaprediti životnu sredinu, kako bi buduće generacije mogle na kvalitetan način zadovoljiti svoje potrebe. Problem s kojim se suočavamo jeste slaba pošumljenost Vojvodine. Pre letnjih požara ona je bila ispod šest odsto, a poznato je da je minimum prema evropskim standardima 14 odsto - kaže Luhović.\nS obzirom na to da "Zelenu patrolu" čine studenti završnih godina sa Fakulteta tehničkih nauka, smera inženjeri zaštite životne sredine, i studenti Prirodno-matematičkog fakulteta, Departmana za biologiju i ekologiju, uspeh ove kampanje bi trebalo da bude zagarantovan. Luhović kaže da imaju u planu da sa kamerom i fotoaparatima, izađu na teren i zabeleže ko seče jele i hrastove, kao i kako izgleda šuma nakon njihovog pohoda.\n- Naša akcija je usmerena na potencijalne kupce jelki bez busena, i mi zapravo želimo njih da osvestimo da ne kupuju ove uništeno drveće. Dokle god ima kupaca, jelke i hrastovi će se seći. Strašno je kada saznate da je jedan hrast star stotinu i više godina posečen samo zarad božićnih praznika. Mada su slične akcije završavale bez značajnih i vidljivih rezultata, optimisti smo i nadamo se da će naša akcija imati vidljivog uspeha - zaključio je Luhović.\nNa Fruškoj gori završena akcija Zelene patrole - Novogodišnje jelke nastavljaju život\nPrikupljanjem jelki sa busenom i njihovom sadnjom na Fruškoj gori, Zelena patrola označila je završetak akcije Zabranjeno sekiranje, koja je pokrenuta pred Novu godinu kako bi podstakla građane da se pobrinu da ovi četinari nastave život i nakon praznika. Akcija je organizovana u saradnji sa Vojvođanskom zelenom inicijativom, Novosadskim humanitarnim centrom i Beočinskom fabrikom cementa Lafarž.\nPoboljšana ekološka svest građana:Akcija zabranjeno sekiranje u Novom Sadu\n- Građani su se u velikom broju odazvali ovom pozivu, a slučajni prolaznici su bili izuzetno zainteresovani za problem seče jelki za Novu godinu, pa su stoga pohvalili akciju, dok su neki građani bili zainteresovani da i sami preuzmu nekoliko jelki kako bi mogli da ih zasade u svom dvorištu - rekao je Andor Luhović, koordinator Zelene patrole i dodao da je uspešnost ove akcije pokazala da je ekološka svest građana na višem nivou nego prethodnih godina.\nZavršna akcija Zelene patrole u okviru kampanje "Zabranjeno sekiranje"\nNovogodišnje jelke nastavljaju život na Fruškoj gori kod Lafarža\nZelena patrola i Novosadski humanitarni centar danas će, u okviru kampanje "Zabranjeno sekiranje", prikupljati jelke s busenom koje građani nemaju gde da posade ili žele da poklone, od 11 do 13 časova u pešačkoj zoni na delu Bulevara Mihajla Pupina, pored Dunavskog parka. Kampanja je pokrenuta pre novogodišnjih i božićnih praznika s ciljem da građane podstakne da ne seku jelke i hrast, nego da kupe jelku sa busenom kako bi posle praznika mogli da je zasade.\n- Najavljeno nam je da će sigurno biti doneseno pet-šest jelki, a nadamo se da će ih biti mnogo više, s obzirom na to da je veliki broj ljudi obavešten o akciji. Odziv će ujedno pokazati i kakav je nivo svesti građana po tom pitanju - rekao nam je koordinator Zelene patrole Andor Luhović.\nPo njegovim rečima, jelke će biti posađene u parku fabrike Lafarž, pošto se ceo projekat realizuje u saradnji sa njima, a ukoliko bude potrebno, preostale će se zasaditi u Nacionalnom parku Fruška gora. Sadnja ovih četinara predstavlja završetak kampanje "Zabranjeno sekiranje" i početak novih aktivnosti Zelene patrole, a to je pošumljavanje, kako bi se podigao nivo pošumljenosti u Vojvodini, koji je trenutno svega pet odsto, što je daleko ispod minimuma evropskog standarda od 14 procenata.\n- Jedna od narednih aktivnosti Zelene patrole je izgradnja "Spomenika ljudskom nemaru" od kabastog otpada koji se nalazi na Fruškoj gori. Većsmo počeli sa lociranjem ovakvog otpada, a čim otopli, negde u aprilu, počećemo sa izgradnjom spomenika u saradnji sa Nacionalnim parkom Fruška gora. Nakon toga, u planu je i izrada mape „Crno-beli svet Fruške gore“, na kojoj će biti prikazana sva lepa mesta koja treba obavezno posetiti, kao i ona koja su kritična - rekao je Luhović i dodao da zasad nije određena tačna lokacija na kojoj će se spomenik nalaziti, ali da će to verovatno biti na Iriškom vencu.\nOn takođe kaže da iz Zelene patrole pozivaju građane da se slobodno jave putem telefona 065/82 86 965, ili na mail andor.luhovic@gmail.com ukoliko primete neki problem ekološke prirode, kako bi njihove ekipe izašle na teren da to reše.\nKampanja zelene patrole - "Zabranjeno sekiranje"\nZelena patrola, odnosno studenti koji se bave zaštitom životne sredine i ekologijom, pokrenuli su kampanju pod nazivom "Zabranjeno sekiranje", s ciljem da se smanji neplanska seča jele i hrasta u vreme novogodišnjih i božićnih praznika. Mada su najlepši praznici pred nama, postavlja se pitanje zašto kvariti praznično zadovoljstvo građanima?\n- Problem s kojim se suočavamo je mala pošumljenost Vojvodine, pre letnjih požara je bila ispod šest odsto, a poznato je da je minimum po evropskim standardima 14 odsto- kaže koordinator Zelene patrole Andor Luhović.\n- Uprkos svemu, pa i posledicama koje slede po zdravlje građana, u vreme novogodišnjih i božićnih praznika se seku jele i hrast.Tokom naše kampanje mi ćemo pokušati da građane odvratimo od toga da kupuju sečenu jelku i da seku mladi hrast. To je pogrešan način da obraduju svoju decu! Prema principima održivog razvoja, mi moramo zaštititi i unaprediti životnu sredinu, kako bi buduće generacije mogle na kvalitetan način zadovoljiti svoje potrebe.\nS obzirom na to da Zelenu patrolu čine studenti završnih godina sa Fakulteta tehničkih nauka, smera inženjeri zaštite životne sredine i strudentiPrirodno matematičkog fakulteta - departmana za biologiju i ekologiju, ne treba sumnjati u uspeh ove kampanje.\nŽivotno opredeljenje i obrazovanje ovih maldih ljudi usmereno je na zaštitu životne sredine i očuvanje prirode, a ova kampanja je samo početak dugoročne i sistematične akcije koja će imati dva jednako važna aspekta - sprečavanje nekontrolisane seče i pošumljavanje!\n- Mada su slične akcije završavale bez značajnih i vidljivih rezultata mi smo optimisti i moram priznati da optimizam crpimo iz bezrezervne podrške koju dobijamo od relevantnih institucija, Republičkog ministarstva za poljoprivredu, vodoprivredu i šumarstvo, Ministarstva zaštite životne sredine i prostornog planiranja, Pokrajinskog sekretarijata za zaštitu životne sredine i održivi razvoj, Pokrajinskog sekretarijata za sport i omladinu, Gradske uprave za zaštitu životne sredine, JP "Nacionalni park Fruška gora", JP "Gradsko zelenilo"... Andor Luhović budući inženjer zaštite životne sredine.\n- Veoma je značajna podrška koju imamo i od RTV Vojvodine, zatim Udruženja eko novinara "Eko vest", Ekološkog časopisa "Eko list" i drugih medija, koji redovno i adekvatno prete aktivnosti Zelene patrole. Međutim, najdragocenija i najznačajnija nam je podrška koju dobijamo od Novosadskog humanitarnog centra. Oni su nam omogućili korišćenje njihovih resursa, kako bismo bili efikasni i prepoznatljivi.\nIzvor: Ekološki bilten\nZabranjeno sekiranje šuma\nPrema nekim procenama, oko novogodišnjih praznika prethodnih godina posečeno je više od milion jelki samo u okolini Beograda, a nekontrolisane seče bilo je i u Novom Sadu i u drugim mestima širom Srbije, čime je naneta ogromna finansijska i ekološka šteta.\nS druge strane, stručnjaci upozoravaju na to da je situacija u Vojvodini katastrofalna u pogledu pošumljenosti, premda je svega oko šest odsto površine pod šumskim zasadima, dok evropski standardi predviđaju kako treba da bude pošumljeno oko 15 odsto teritorije kako bi se moglo normalno disati, sprečiti erozija, ali i radi povoljnog delovanja na klimu.\nKako bi organizacije koje se bave zaštitom životne sredine doprinele sprečavanju bespravne seče šuma u vreme novogodišnjih i božićnih praznika, one apeluju na građane da koriste jelke s busenom ili veštačke.\nIspod standarda EU\nZelena patrola, koju čini grupa studenata s novosadskog Prirodno-matematičkog fakulteta i Fakulteta tehničkih nauka, pokrenula je početkom decembra kampanju pod nazivom "Zabranjeno sekiranje", s ciljem da se smanji neplanska seča jele i hrasta u vreme novogodišnjih praznika.\n– Apelujemo na građane da koriste ili plastične jelke ili jelke s busenom. Jelki treba mnogo vremena da naraste tolika koliku je oni kupe, a treba uzeti u obzir i to da je pošumljenost u Vojvodini izuzetno mala. Pre požara u Vojvodini je pod šumom bilo oko šest odsto teritorije, računajući Frušku goru, odnosno manje od četiri odsto bez Fruške gore. A preporuka i jedan od uslova ulaska u Evropsku uniju jeste da moramo dostići 15-16 odsto teritorije pod šumama – rekao je juče za GL koordinator Zelene patrole Andor Luhović.\nOn kaže da će članovi Zelene patrole u okviru projekta izlaziti na teren i pokušavati fotoapartima i kamerama da uhvate bespravnu seču odnosno počinioce na delu. Prema njegovim rečima, kampanja će trajati do kraja januara iduće godine, a zatim će javnosti prezentovati koliko je stabala posečeno ili oštećeno posle novogodišnjih i božićnih praznika, tj. kolika je šteta načinjena za svega nekoliko nedelja.\nStradaju i veliki hrastovi\nLuhović kaže da zasad ne postoje zvanični podaci o tome koliko je stradalo jelki prethodnih godina u Novom Sadu u vreme novogodišnjih praznika, ali napominje da je reč o ogromnom broju stabala.\nMeđutim, on ukazuje na to da su, pored jelki, poslednjih godina izuzetno ugrožena i stabla hrasta.\n– Nekad kad se uzimao Badnjak, sekao se samo deo hrasta, onako simbolično. Međutim, danas stradaju veliki hrastovi ili velik deo stabla. Uzima se ogromna količina hrasta i prodaje na pijaci da bi se ostvarila finansijska korist, iako, po pravilu, nikako ne bi smelo stradati celo drvo – napominje Luhović.\nPrema podacima Šumarskog fakulteta Beogradskog univeziteta, prethodnih godina širom Srbije bespravno je sečen velik broj četinarskih vrsta, pre svega jele, smrče i omorike, čime je naneta ogromna ekološka i finansijska šteta.\nStručnjaci upozoravaju da je problem i to što su seču u šumama najčešće obavljale nestručne osobe, koje nemaju nikakva znanja o šumi. Uz to, napominju da je vrlo teško kontrolisati i otkriti bespravnu seču na ogromnim šumskim površinama.\nJavno preduzeće "Srbijašume" apelovalo je na građane da kupuju jelke s busenom i najavilo da će ponuditi 6.000 takvih jelki kako bi se doprinelo ozelenjavanju okoline i zaštiti životne sredine. Na svim sečenim jelkama na tržištu mora postojati propratna dokumentacija i kartica s imenom prizvođača, kao i žig za državne ili privatne šume.\nS druge strane, Naftna industrija Srbije pokrenula je u Novom Sadu i Pančevu akciju "NIS-ove šume", u okviru koje će u tim gradovima biti zasađeno 10.000 sadnica topole uz ulaganja od oko dva miliona dinara. Srbija je sa 37 odsto šumovitosti ispod evropskih proseka, a Vojvodina se sa 7,2 odsto površina pod šumama svrstava u najmanje pošumljene regije u Evropi, mada "Vojvodinašume" godišnje pošume oko 2.000 hektara, navedeno je u jučerašnjem saopštenju NIS-a.\nKampanja Zabranjeno sekiranje\n"Zelena patrola", koju čine studenti što se bave zaštitom životne sredine i ekologijom, pokrenula je kampanju "Zabranjeno sekiranje" kako bi se smanjila neplanska seča jele i hrasta u vreme novogodišnjih i božićnih praznika.\nKoordinator "Zelene patrole" Andor Luhivić kaže za Radio 021 da ne postoje pouzdani podaci o tome koliko se drveća u Vojvodini poseče u sezoni praznika, jer se dosta jelki poseče ilegalno, neke se dovoze s teritorije Srbije, a deo dolazi iz uvoza.\nLuhović podseća na to da je pošumljenost Vojvodine šest odsto, što je mnogo manje od evropskih standarda od 14 procenata, i kaže kako očekuje da će njihova promotivna kampanja "Zabranjeno sekiranje" pomoći da se jelke ne seku nekontrolisano tako što će ojačati svest građana da uzmu jelku s busenom, ili pak onu plastičnu.\nMožete li da zamislite neku daleku 2109. godinu bez novogodišnje jelke? Ako se nastavi trend seče jelki u Srbiji, možda će za decu budućnosti jelka biti prava prirodna retkost. Pa, Nova godina je moguća i uz platičnu jelku ili jelku s busenom, poručuju nam mladi aktivisti okupljeni u Zelenoj patroli pod nazivom "Zabranjeno sekiranje" čiji je cilj da se smanji neplanska seča jele i hrasta u vreme novogodišnjih i božićnih praznika.\nNeplanska seča četinara najveći je problem za područje Šumadije i Vojvodine. Ne zna se koliko jelki i hrastova svake godine strada zbog ljudskog nemara u Srbiji.\nKoordinator "Zelene patrole" Andor Luhović pokušao je da sazna podatak o broju stabala koja se svake godine poseku pred praznike, ali i pored podrške za akciju nadležne institucije nemaju odgovarajuće informacije.\n- Podatke ne mogu da iznosim otprilike. Problem s kojim se suočavamo je mala pošumljenost Vojvodine, pre letnjih požara bila je ispod šest odsto, a poznato je da je minimum po evropskim standardima 14 odsto. Uprkos svemu, pa i posledicama po zdravlje građana, u vreme novogodišnjih i božićnih praznika seku se jele i hrast. Prema principima održivog razvoja, moramo zaštititi i unaprediti životnu sredinu, kako bi buduće generacije mogle na kvalitetan način zadovoljiti svoje potrebe - kaže Andor Luhović za portal "My Serbia".\nOn kaže da veliki problem predstavlja i nelegalna seča badnjaka pred Božić.\n- Hrastovi su veoma retki, a mi znamo za primer da se poseče i hrast star 100 godina. Svest građana je za sada na veoma niskom nivou.\nZabranjeno sekiranje jelki\nZelena patrola, koju čine studenti, krajem nedelje pokrenuće kampanju "Zabranjeno sekiranje" koja će medijski, i kroz razne akcije istaći problem nedovoljne pošumljenosti i seču jelki za novogodišnje praznike. Kako nam je rekao Andor Luhović, iz Zelene patrole, oni će apelovati na građane da ne seku jelke i da kite veštačke ili jelke sa busenom.\n- Mnoge jelke jesu na neki način i odobrene za seču, nije to sve divlja seča, ali je svakako ima mnogo. Mi ćemo izaći na teren i pokušati da ustanovimo kako je to nekad izgledalo i kako sada izgleda kada se velik broj mladih jelki poseče zarad praznika - kaže Luhović.\nŠtandovi Zelene patrole biće postavljeni u centru, gde će se građanima deliti letci i materijal o slaboj pošumljenosti, kao i apel da se smanji seča jelki.\nZelena patrola studenata "Zabranjeno sekiranje"\nIzvor: Radio Televizija Vojvodina\nNOVI SAD - Zelena patrola studenata, koji se bave ekologijom, pokrenula je kampanju pod nazivom "Zabranjeno sekiranje" s ciljem da se smanji neplanska seča jele i hrasta za novogodišnje i božićne praznike.\nKoordinator Zelene patrole Andor Luhović je za Radio 021 rekao da ne postoje pouzdani podaci koliko se drveća u Vojvodini poseče tokom praznika, jer se dosta jelki poseče ilegalno, neke se dovoze iz Srbije, a deo dolazi iz uvoza. Luhović podseća da je pošumljenost Vojvodine 6 odsto, što je mnogo manje od evropskih standarda od 14 odsto.\nLuhović očekuje da će promotivna kampanja "Zabranjeno sekiranje" pomoći u tome da se jelke ne seku nekontrolisano, tako što će ojačati svest građana da uzmu jelku sa busenom ili plastičnu jelku.\nZelena Patrola – kampanja Zabranjeno sekiranje\nU subotu 17. 01. 2009. godine Zelena patrola u saradnji sa Vojvođanskom zelenom inicijativom, Novosadskim humanitarnim centrom i Beočinskom fabrikom cementa "Lafarge" organizovala akciju prikupljanja jelki sa busenom koje su korišćene kao obeležje novogodišnjih praznika.\nAkcija je realizovana u pešačkoj zoni kod Dunavskog parka na Bulevaru Mihajila Pupina. Građani su se u velikom broju odazvali ovom pozivu, a slučajni prolaznici su bili izuzetno zainteresovani za problem seče jelki za Novu godinu, pa su stoga pohvalili akciju, dok su neki građani bili zainteresovani da i sami preuzmu nekoliko jelki kako bi ih mogli zasaditi u svom dvorištu.\nNakon prikupljanja, jelke su transportovane do fabrike cementa "Lafarge", odakle su u saradnji sa njihovim stručnjacima za pejzažnu arhitekturu prenete i zasađene u Nacionalnom parku Fruška Gora.\nZelena patrola se ovom prilikom zahvaljuju građanima što su se odazvali u tolikom broju i izrazila je nadu da će i u budućnosti negovati izuzetno dobru međusobnu saradnju kao i do sada. Ovom akcijom zaključujemo da je ekološka svest građana na višem nivou nego prethodnih godina na šta ukazuje porast broja kupljenih jelki sa busenom kao i broj građana koji su se uključili u ovu akciju.\nZahvaljujemo se i medijima i novinarima na ne sebičnoj saradnji i podršci, kako ove, tako i brojnih drugih akcija koje su organizovale Zelena patrola i Vojvođanska zelena inicijativa.


Proslava izborne pobede Tomislava Nikolića u sedištu Srpske napredne stranke 20. maja 2012.\nTomislav Nikolić, kandidat Srpske napredne stranke (SNS), pobedio je na izborima za predsednika Srbije, pobedivši iz trećeg pokušaja u osam godina dosadašnjeg šefa države Borisa Tadića, lidera Demokratske stranke i kandidata koalicije "Izbor za bolji život".\nNakon što su prebrojani skoro svi glasovi, Republička izborna komisija je saopštila da je Tomislav Nikolić osvojio 49,51 odsto glasova, a Boris Tadić 47,35. U drugom krugu predsedničkih izbora glasalo je 46,32 odsto registrovanih birača.\nProglašavajući pobedu u nedelju uveče u sedištu svoje stranke, Nikolić je kazao da Srbija neće skrenuti sa evropskog puta, kao i da će zaštititi narod na Kosovu.\n"Postoji božija pravda", rekao je Nikolić novinarima u Izbornom štabu SNS i dodao da je pobedio zahvaljujući narodu Srbije.\nPrema njegovim rečima, prioriteti će mu biti i obračun sa kriminalom i korupcijom.\nNikolić je kazao da je spreman da sarađuje sa svima u Srbiji i da očekuje da mu druga strana čestita na pobedi.\nTadić je, nakon što je u nedelju uveče priznao poraz u obraćanju pristalicama i medijima u sedištu stranke. čestitao Nikoliću i rekao da u ponedeljak počinju razgovori o novoj vladi. Na pitanje da li će biti na njenom čelu, kazao je:\n"Neću biti novi premijer."\nŠef Delegacije EU u Srbiji Vensan Dežer čestitao je Nikoliću na pobedi, kao i srpskom narodu, preneo je B92.\nDežer je poručio da su pred novim predsednikom određeni izazovi, ali da je EU spremna da sarađuje sa njim.\n"Čestitam Nikoliću na izboru za predsednika Srbije. Čestitam i građanima na demokratskim i konkurentnim izborima 6. i 20. maja. Ovo je dobra vest za demokratiju i stabilnost u Srbiji", rekao je Dežer.\nDrugi krug predsedničkih izbora obeležio je manji odziv birača nego pre dve nedelje, oko 46 odsto, što prema analitičarima predstavlja poruku građana o zasićenosti ukupnom političkom i ekonomskom situacijom kao i nedostatkom izbora.\nOvo je bio treći duel dvojice kandidata na izborima za predsednika Srbije. Tadić, predsednik Demokratske stranke, je odneo pobedu na prethodnim izborima 2004. i 2008. godine.\nNikolić je oba puta bio kandidat Srpske radikalne stranke, koju je napustio u oktobru 2008. osnovao SNS čiji je predsednik.\nNikolić je bio jedan od osnivača i dugogodišnji zamenik predsednika Srpske radikalne stranke, kojom je rukovodio u odsustvu predsednika Vojislava Šešelja, koji se februara 2003. godine dobrovoljno predao Haškom tribunalu koji mu sudi za ratne zločine.\nNikolić je bio kandidat i na neuspelim izborima za predsednika Srbije 2003. godine kao i kandidat za predsednika SR Jugoslavije na izborima 2000. godine.\nObavljao je dužnost potpredsednika Vlade Srbije u periodu 1998-2000. i potpredsednika Vlade SR Jugoslavije 1999-2000, a maja 2007. godine na pet dana je obavljao i dužnost predsednika Narodne skupštine Republike Srbije.


Dva republička takmičenja u Novom Sadu | TV KANAL 9 NOVI SAD\nNaslovna FLESH VESTI K9 FLESH GRAD Dva republička takmičenja u Novom Sadu\nDva republička takmičenja u Novom Sadu\nVIDEO K9: Tehnička škola "Mileva Marić Ajnštajn" u Novom Sadu prva je škola u Srbiji koja će biti domaćin dva republička takmičenja istovremeno. Takmičenja će biti održana od ponedeljka do srede sledeće sedmice.\nPrvo od dva republička takmičenja u organizaciji Srednje tehničke škole “Mileva Marić Ajnštajn” biće takmičenje iz građevine i geodezije, u kom će učestvovati oko 30 škola iz Srbije, a drugo iz tekstilstva i kožarstva, gde će se nadmetati učenici 26 škola.\n“Pojaviće se i škole iz Republike Srpske, odnosno iz Banjaluke, predsatvnici iz Hrvatske i Mađarske. Znači, imaćemo na neki način i međunarodno takmičenje. Očekujemo oko 500 učesnika, učenika i njihovih mentora, profesora i direktora. Svečano otvaranje će biti u ponedeljak u pola 8 u Svečanoj sali u Galeriji naše škole, gde očekujemo 500, 600 ljudi. Nikada se nije desilo da jedna škola organizuje dva republička takmičenja istovremeno, znači, duplo učesnika i škola, što je malo teže izvesti, ali mislim da mi to možemo”, rekao je Stanko Matić, direktor Tehničke škole “Mileva Marić Ajnštajn”.\nSvečano proglašenje pobednika takmičenja i uručenje nagrada biće održano u utorak, 9. maja, a događaju će prisustvovati najviši zvaničnici grada i pokrajine iz oblasti kulture i obrazovanja, najavio je direktor škole.\nsts Mileva Marić Ajnštajn\nPrethodni tekstBorba za život\nSledeći tekstPIJAČNI BAROMETAR, 04.05.2017.


Beta 17. januara 2019. 09:35\nDnevni listovi na naslovnim stranama izdanja od četvrtka najviše pišu o dolasku ruskog predsednika Vladimira Putina u Srbiju kao i o skupovima povodom godišnjice ubistva lidera Gradjanske inicijative SDP Olivera Ivanovića.\nALO – Pod naslovom „Putin i Vučić grade hram“ list piše da će dvojica predsednika Vladimir Putin i Aleksandar Vučić simbolično učestvovati u postavljanju delova mozaika u Hramu Svetog Save.\nBLIC – U tekstu „Haradinaj nije dobrodošao u Belu kuću“ list piše da SAD nisu odobrile vizu kosovskom premijeru kako bi na njega izvršile pritisak da povuče takse od 100 odsto na uvoz robe iz centralne Srbije. O godišnjem pomenu ubijenom lideru Gradjanske inicijative SDP Oliveru Ivanoviću u tekstu „Supruga i sin zapalili sveće“.\nVEČERNJE NOVOSTI – Pod naslovom „Putin donosi sporazume i važan stav o Kosovu i Metohiji“ o poseti ruskog predsednika Beogradu. „Oslobodjeni svi za paljenje ambasade SAD“, o presudi Apelacionog suda u Beogradu kojom je sedam osoba oslobodjeno optužbe da su posle mitinga „Kosovo je Srbija“ 2008. godine, gadjali zgradu ambasade bakljama zbog čega je kasnije izbio požar u tom objektu.\nDANAS – „Šetnja, tišina i desetine hiljada sveća za ubijenog Ivanovića“, list navodi da se na skupu u Beogradu, povodom godišnjice ubistva Olivera Ivanovića, okupilo do sada najviše ljudi u seriji protesta „Jedan od pet miliona“.\nINFORMER – „Braćo Srbi, niste sami!“, o dolasku predsednika Rusije Aleksandra Putina u Beograd. Sramota je to što neki Srbi napadaju Noleta“, kaže Srdjan Djoković otac najboljeg tenisera na svetu Novaka Djokovića.\nKURIR – Pod naslovom „100.000 Srba čeka Putina!“ list najavljuje koliko će ljudi danas sačekati predsednika Rusije Vladimira Putina.\nPOLITIKA – „Vojna nastava opet u školama“, o uvodjenju fakultativnih predavanja iz oblasti odbrane i civilne zaštite za srednjoškolce u Srbiji. Pod naslovom „Ko je u Subotici dobio šest miliona evra“ o dobitniku jedne od najvećih novčanih nagrada u istoriji igre na sreću LOTO u Srbiji. „Putinu na dar štene šarplaninca“, o poklonima koje će ruski predsednik Vladimir Putin dobiti tokom posete Srbiji.\nSRPSKI TELEGRAF – „Vučić i Putin lepe mozaik u hramu“ , o posebnoj časti ukazanoj predsedniku Rusije Vladimiru Putinu. „Čumetov sin udario policajca“, list piše da policija intezivno traga za Boškom Buhom (27) jer je očešao vozilo policajca, pa kolima nasrnuo na njega, a potom repetirao pušku.


Eko Željeznica | Search Results | Trebevic.net\nRezultat pretrage za: Eko Željeznica\nČampara: Dekoncentracija koštala boljeg rezultata\nFutsaleri Tanga su sinoć na Grbavici odigrali prijateljsku utakmicu sa novim premijerligašem, sarajevskim Željezničarem, i poraženi su sa 4:0. Rezultat utakmice je svakako bio u drugom planu, prvo zbog činjenice da je ovo prva pripremna utakmica ekipe u pripremnom...\nPetrovdanski turnir Trnovo: Rekordna pobjeda Kafe Mačak Flaj\nČetvrtog dana Petrovdanskog turnira u Trnovu igrane su utakmice pretposljednjeg kola po grupama. Šest ekipa je sigurno u četvrtfinalu, ali je još uvijek nepoznanica ko će sa kojeg mjesta. U grupi A plasman dalje su obezbijedili Kafe Oaza Adalija, te...\nTranssibirska željeznica slavi 100 godina\nTranssibirska željeznica predstavlja mrežu željeznica koje spajaju Evropski dio Rusije, Moskvu i daleki istok Rusije, kao i Mongoliju, Narodnu Republiku Kinu i Japansko more.\nSlavija iz Istočnog Sarajeva savladala Željezničar i osvojila treće mjesto na “Hasetovom memorijalu”\nEkipa Slavije osvajač je trećeg mjesta na 23. Međunarodnom malonogometnom turniru "Asim Ferhatović Hase". Tim iz Istočnog Sarajeva rezultatom 4:3 slavio je protiv Željezničara.\nOtvoren sajam „Med, hrana, lijek, kultura i edukacija“\nU parku „Gavrilo Princip“, danas u 18:00 časova, otvoren je sajam meda i eko zdrave hrane pod nazivom „Med, hrana, lijek, kultura i edukacija“ u organizaciji udruženja za zaštitu životne sredine „Eko Željeznica“ iz Istočne Ilidže.\nSajam meda i zdrave hrane\n"Eko Željeznica" iz Istočne Ilidže u parku Gavrilo Princip održaće sajam meda i eko zdrave hrane pod nazivom "Med,hrana,lijek,kultura i edukacija".\nIstočno Sarajevo: Gluhaković danas otvara sajam meda i zdrave hrane\nMinistar trgovine i turizma Republike Srpske Predrag Gluhaković danas će u Istočnom Sarajevu otvoriti “Sajam meda, zdrave hrane, eko proizvoda i domaćih rukotvorina”, najavljeno je iz Ministarstva trgovine i turizma. Dušica Pjević, član Udruženja “Eko željeznica” Istočna Ilidža, koje...\nPromovisan časopis “Čuvarkuća”\nUdruženje za zaštitu i očuvanje životne sredine “Eko Željeznica” iz Istočne Ilidže predstavilo je večeras naučno- popularni časopis “Čuvarkuća” čiji je cilj razvoj svijesti o značaju zaštite životne sredine. Urednik “Čuvarkuće” Branko Pjević rekao je da naziv časopisa upućuje...


I danas povećanje broja obolelih od korona virusa u Braničevskom i Podunavskom okrugu • Poportal\nU gradu Požarevcu od juče je registrovan skok broja novoinficiranih korona virusom za 11 osoba. Po broju novoobolelih slede Veliko Gradište i Petrovac na Mlavi sa po pet novih pozitivnih pacijenata. U Golupcu registrovana su tri nova slučaja zaraze korona virusom, a u Kučevu još jedan. U Braničevskom okrugu od juče su testirane 102 osobe, govore podaci Zavoda za javno zdravlje u Požarevcu.\nU Podunavskom okrugu registrovano je još 18 novoinficiranih osoba i to 15 u Smederevu, 2 u Smederevskoj Palanci i 1 u Velikoj Plani. Od juče je testirano 67 ljudi.


Republika / POLICIJA SPREČILA MAFIJAŠKI OBRAČUN: Snajperom hteli da ubiju Lukinog pajtosa!\npetak, 27. 3. 2020.| 05:05\nDanilovgrađanin Marko Pavićević (28) i Baranin Vuk Orlandić (24) uhapšeni su zbog sumnje da su planirali ubistvo visokopozicioniranih članova suprotstavljene kriminalne grupe iz Bara.\nMeta je, navodno, trebalo da bude Jovan Đurović, čiji klan se smatra desnom rukom Luke Bojovića, vođe "zemunskog klana". Osumnjičeni su, planirajući ubistvo, ukrali automobile, a u stanu im je pronađena snajperska puška i drugo oružje.\nPreživeo atentat, stradao Nišlija\nBarsku grupu, posle pogibije Luke Ðurovića, koji je 2013. godine pod misterioznim okolnostima nastradao u saobraćajnoj nesreći, preuzeo je Alan Kožar, blizak saradnik Luke Bojovića, koji trenutno robija u Španiji. Među visokopozicioniranim članovima grupe je i brat Luke Đurovića Jovan, koji je 23. oktobra 2019. preživeo atentat u Holandiji. On je tada ranjen u pucnjavi ispred jedne picerije u Amsterdamu, dok je njegov prijatelj i vlasnik te picerije Goran Savić, poreklom iz Niša, ubijen u pokušaju da ga zaštiti.\nVideli ih sa terase\nUbistvo je sprečeno sasvim slučajno kada je policajac 10. marta oko 19 časova u Baru, u blizini sportskog centra Topolica, sa terase video Pavićevića i Orlandića, koji u policijskim evidencijama slove za osobe bliske jednoj od organizovanih kriminalnih grupa koja deluje na teritoriji Crne Gore. Oni su zatečeni prilikom zatamnjivanja stakala na vozilu golf 2. Inspektori su potom utvrdili da su 9. marta ukrali vozilo u Ulcinju, a da su u prethodnom periodu na teritoriji opštine Bar ukrali registarske oznake koje su postavili na taj auto. Kod Pavićevića je policija pronašla kriptovani telefon sa inostranom SIM karticom.\n- Daljom kriminalističkom obradom, ispitivanjem navedenog mobilnog telefona, došlo se do relevantnih saznanja, kao i dokaza da su imenovani pripremali izvršenje krivičnih dela protiv života i tela. Operativna saznanja ukazuju da su mete napada trebalo da budu visokopozicionirani članovi suprotstavljene organizovane kriminalne grupe iz Bara - kazali su iz policijske uprave.\nRazradili ceo plan\n- dvojac uhapšen dok su zatamljivali stakla na golfu\n- utvrđeno da je auto ukraden u Ulcinju\n- tablice na vozilu kradene u Baru\n- zaplenjen telefon sa dokazima\n- otkriven štek-stan\n- pronađen snajper i bidoni sa benzinom\nDalja istraga inspektore je odvela do štek-stana uhapšenih u mestu Ratac u Baru.\n- Tom prilikom je pronađeno oružje koje je, kako se sumnja, bilo namenjeno za izvršenje predmetnih krivičnih dela - snajperska puška sa optičkim nišanom, kao i prigušivačem pucnja, zatim dva bidona veće zapremine sa benzinom, za koji postoji sumnja da je bio namenjen za izazivanje požara na vozilu nakon izvršenja krivičnog dela - navode u policiji.\nPronađena municije, komunikaciona sredstva, garderoba, kao i više drugih predmeta i tragova biće veštačeni u forenzičkom centru.\nSorajin džip uništen u požaru! Uhapšen osumnjičeni za paljenje starletinog "lend rovera"\nHronika Crna Gora Bar Crnogorski kriminalci Luka Bojović Jovan Đurović Zemunski klan Likvidacija Hapšenje Snajper Mafijaški obračun\nUhapšen Slobodan Kašćelan u Kotoru: Vođa kavčana lišen slobode zbog pretnji sugrađaninu\nŠpanska policija objavila je nove detalje spektakularne akcije "Dinastija", u kojoj je krajem...


Referendum promena Ustava glasačka lista\nPredsednik DSS Miloš Jovanović ocenjuje da referendum nije prošao onako kako je vlast očekivala, uz nisku izlaznost, navodeći da je opcija ne dobila većinu u Beogradu, Nišu, Novom Sadu.\nJovanović sumnja u tačnost rezultata koji su sinoć saopšteni, a smatra i da je neprimereno što, kako je rekao, predsednik čita rezultate, a ne RIK.\nPokret za preokret smatra da je referendum nelegitiman, što obrazlažu time da je, između ostalog, odluku o njegovom održavanju donela nelegalna skupština bez opozicije.\nTvrdi da nije postojala mogućnost obrazlaganja stavova protiv izmena Ustava na Javnom serisu i drugim televizijama i medijima sa nacionalnom frekvencijom, kao i da opozicija i međunarodni posmatrači nisu mogli da kontrolišu referendumski proces.\nKritikuju nisku izlaznost, ali i zameraju što su Srbi sa KiM bili onemogući da glasaju na Kosmetu.\nZato će se u toj stranci zalagati za preispitivanje referendumskog procesa nakon izbora 3. aprila.\nU Demokratskoj stranci, takođe, kritikuju što je predsednik Vučić, i to u prostorijama stranke, izašao sa rezultatima referenduma pre RIK-a, ocenjujući to kao presedan.\nTo vide kao još dokaz zarobljenosti institucija, zbog čega navodi da opozicione stranke mogu samo zajedno da donseu promene 3. aprila.\nU Pokretu Dveri tvrde da je na delu izborna krađa, i da RIK ćuti o tome da je opcija ne pobedila u najvećim gradovima, a kao odgovornog za to označava direktora Zavoda za statistiku Miladina Kovačević.\nIsti stav imaju i Zavetnici, zbog čega najavljuju podnošenje prigovora sa dokazima o nepravilnostima, i zahtev za uvid u zapisnike i biracki materijal, navodeći da njihovi podaci pokazuju da je u većim sredinama pobedila opcija "ne".\nRadikali žale zbog promene Ustava, navodeći da će se tim izmenama narušiti podela vlasti na zakonodavnu, izvršnu i sudsku granu vlasti, jer će, kažu, sudska grana vlasti biti formirana mimo narodne volje, suprotno savremenim demokratskim principima.\nZato smatraju da su te promene u interesu tajkuna, stranih ambasada i nevladinih organizacija, dok narod od njih neće imati nikakve koristi.\nReferendum Opozicija DSS Dveri Demokratska stranka


Napad na Talin je napad na Vašington - Sputnjik Srbija\n13:16 31.07.2017 (osveženo 13:54 31.07.2017) Preuzmite kraći link\nAmerički lider Donald Tramp nada se da će Rusija promeniti ponašanje u Ukrajini, izjavio je potpredsednik SAD Majk Pens koji je u zvaničnoj poseti Estoniji.\nPens je stigao u Estoniju da bi uverio baltičke saveznike Vašingtona u spremnost Trampove administracije da zaštiti zemlje regiona od „ruske agresije“, prenosi „Foks njuz“. U intervjuu za televiziju, Pens je izrazio nadu da će zarad mira i stabilnosti u svetu Rusija „promeniti svoje ponašanje“ prema Ukrajini i prekinuti da podržava „režime“ u Iranu i Severnoj Koreji.\nPens je u intervjuu rekao da su neprihvatljive „destabilizujuće aktivnosti Rusije“.\nAmerički političar je istakao da će Tramp vrlo brzo potpisati zakon o antiruskim sankcijama.\nPens je obećao je da će SAD zaštiti NATO saveznike od napada, uključujući i baltičke države, koje sa nervozom posmatraju sve veće vojno prisustvo Rusije u regionu, javlja AP.\n„SAD sa predsednikom Trampom na čelu čvrsto stoje iza Člana pet koji govori o međusobnoj zaštiti — napad na jednog od nas je napad na sve nas“, rekao je Pens novinarima na sastanku sa predsednicima Estonije, Litvanije i Letonije u Talinu.\nKako navodi agencija, međusobna zaštita je od vitalnog značaja za tri male bivše države Sovjetskog Saveza koje se graniče sa Rusijom i koje su bile pod okupacijom sovjetskih trupa skoro pet decenija pre nego što su ponovo postale nezavisne 1991. nakon raspada Sovjetskog Saveza.\nPrimećujući da Tramp „zna da je bezbednost osnova našeg napretka“, Pens je istakao da će Amerika i baltičke države tražiti nove načine za to jačajući i međusobnu trgovinu koja trenutno iznosi do 3,5 milijardi dolara i sve veći broj međusobnih investicija.\nEstonija trenutno predsedava rotirajućim predsedništvom 28-člane Evropske unije.\nTakođe je predviđeno da Pens obiđe NATO trupe iz Britanije, Francuske i SAD koje se nalaze u Estoniji.\nAlijansa je rasporedila oko 4.000 vojnika i oružja u tri baltičke države i Poljskoj kako bi se suprotstavila prisustvu Rusije u regionu Baltičkog mora.\nMajk Pens, Estonija


Veći broj dolazaka i noćenja, naročito stranih gostiju - INFORMACIJA JE KAPITAL - Capital.ba\n04. feb. 2019. 11:20 Objavljeno u TURIZAM\nBANJALUKA, Republiku Srpsku je u prošloj godini posjetilo 381.802 turista ili 10,8 odsto više nego u 2017. godini i oni su ostvarili 926.939 noćenja što je za 16,7 odsto više, podaci su Republičkog zavoda za statistiku.\nNajveći broj stranih turista koji su posjetili Srpsku u prošloj godini bili su iz Srbije, zatim iz Slovenije i Hrvatske.\n“Kretanja u turizmu su takva da se turistička ponuda nastoji proširiti i u dubinu i širinu kako bi se cijele godine od te djelatnosti ostvarivao značajan novčani priliv, pa samim tim bi i Srpska trebala razmišljati i realizovati nove vidove turističke ponude za ciljane grupe, uz proširenje već postojećih kapaciteta”, rekao je Markićević.\nOn je kao jedan od bitnih ograničavajućih faktora koji može uticati na razvoj turizma naveo problem sa radnom snagom, odnosno odlaskom mlađe i kvalifikovane radne snage s čime se Srpska susreće. Srna\nKljučne riječi:&nbsp&nbspposjete, rs, turisti, vazno


PERV konferencija žena IZJAVA O RODNIM ASPEKTIMA U POSTOJEĆOJ KRIZI - Pan-European Regional Council\nPERV konferencija žena IZJAVA O RODNIM ASPEKTIMA U POSTOJEĆOJ KRIZI\nU ovom teškom periodu strogih mjera štednje, sa ozlojeđenošću pratimo pogoršanje standarda života žena na našem kontinentu. U mnogim evropskim zemljama ekonomska kriza se koristi da se dobra i moć koncrentrišu u ruke nekolicine, da se prekomjerno eksploatiše radna snaga, ograničava demokratija u praksi, ograničavaju socijalni i građanski pokreti, a povećava mržnja i razlike među različitim grupama ljudi.\nTražimo dostajanstven život u kojem će ljudi biti u fokusu, a ne živote koji će zbog politika strogih mjera štednje biti vođeni financijskim tržištima, koji tjeraju vlade država da spašavaju banke, umjesto da se vlade tih zemalja brinu o spašavanju naroda.\nSastanak panevropskih sindikalnih lidera žena, u Budimpešti 8.11.2012. godine, okupljenih na trećoj Konferenciji žena Panevropskog regionalnog savjeta, a predstavlja 89 sindikata iz 43 zemlje, pozva je sve lidere Evrope i svijeta da NE zaborave na problem žena prilikom formuliranja mjera štednje u borbi protiv svjetske finansijske i ekonomske krize.\nPREISPITUJEMO pretpostavku da su posljedice globalne ekonomske krize rodno neutralne, budući da nam historija govori da su najranjivije grupe žene, migranti, djeca i stari. Jasno nam je vladine mjere u mnogim zemljama idu ka smanjenjima i rezanjima do neprihvatljivog nivoa. Ta smanjenja nisu rješenje krize, a na taj način samo guraju u dublje siromaštvo sve veći broj građana. Žene, koje su u isto vrijeme i davatelji i korisnici javnih usluga, najviše su pogođene.\nUPOZORAVAMO evropske lidere na rizik od nedovoljne pažnje usmjerene na uticaj postojeće krize na rodne aspekte, gdje se veliki broj žena suočava sa nesigurnošću i strahom, povećanom nejednakosti i siromaštvom – naročito zbog sve većeg broja izgubljenih radnih mjesta i pristupa javnim uslugama.\nPOZIVAMO svjetske lidere, vlade, evropske institucije da:\n•\tpoduzmu hitne i neodložne akcije da spriječe da žene i njihove porodice tonu u još veće siromaštvo;\n•\tponove svoju posvećenost stvaranju zdrave ekonomije, pravednih i jednakih zajednica putem strategija za potpuno i produktivno zapošljavanje, uključujući učinkovitu i sveobuhvatnu reformu međunarodnih monetarnih i finansijskih sistema;\n•\tizrade makroekonomske i industrijske politike koje promoviraju stvaranje produktivnih i dostojanstvenih radnih mjesta, te da provode politike i akcije koje promoviraju dostojanstveno zapošljavanje mladih žena i muškaraca;\n•\tprekinu de facto diskriminaciju mladih žena i muškaraca na tržištu rada, da promoviraju stabilne i direktne odnose pri zapošljavanju, da promoviraju kolektivno pregovaranje radi unapređenja položaja i zaštite mladih na tržištu rada, da promoviraju sisteme i nivoe socijalne zaštite koji štiti mlade radnike, da se bori protiv socijalnog isključenja mladih, te da omogući mladim ženama i muškarcima da izgrade svoje karijere, porodice, te da planiraju život;\n•\tosiguraju da prioriteti međunarodnih finansijskih institucija ugrade socijalne i okolišne aspekte; naročito uslove davanja kredite i naplate dugovanja koji primoravaju zemlje na dereguliranje tržišta, smanjenje javne potrošnje i privatiziranje javnih usluga, što se mora zaustaviti, upozoravajući da sve veći ekonomski i politički haos uzima svoj danak u realnoj ekonomiji dok broj nezaposlenih raste, a sve to “šalje” milione žena “kućama”;\n•\tpotvrde da svaka žena ima pravo na rad, dobre uslove rada, jednaku plaću, te prihod dovoljan za osnovne ekonomske, socijalne i potrebe porodice – pravo koje osigurava adekvatna plaća; uključujući pravo na porodiljsko na najvišem mogućem nivou;\n•\tpoštuju slobodu radnika da formiraju i pridruže se sindikatu i da kolektivo pregovaraju, bez prijetnji i straha, sa poštivanjem rodnih elemenata prilikom pregovaranja, te poštivanjem rodnog pariteta u predstavljanju;\n•\tzaustave namjere povećanja starosne granice za penzionisanje muškaraca i žena bez odgovarajućih društvenih konsultacija i bez uvođenja odgovarajućih mjera da se obezbijedi posao i socijalna zaštita. Imajući u vidu situaciju na tržištu rada, svako povećanje starosne granice bez uvođenja odgovarajućih mjera, samo će odvesti u siromaštvo generacije starije od 50 godina;\n•\tjačaju i šire mrežu socijalne sigurnosti obezbjeđenjem pristupa socijalnoj sigurnosti, penzijama, beneficijama za nezaposlene, zaštiti porodiljskog odsustva, te kvalitetnoj zdravstvenoj njezi za sve, te pristupa javnim službama i mjerama koje osiguravaju balans između poslovnog, porodičnog i privatnog života;\n•\tstvaraju obavezujuće mehanizme za promoviranje i jačanje dostojanstvenog rada, uključujući sam rad i radne i okolišne standarde u trgovačkim ugovorima.\n•\tinvestiraju u obrazovnje, obuku, vještine, inovacije, učenje uz rad, sa sposebnom pažnjom na nezaposlene mlade žene i muškarce, da stvaraju potrebne mehanizme za borbu protiv rodnih barijera koje mladima ne omogućavaju pristup obrazovanju i dostojanstvenim radnim mjestima;\n•\trazmišljaju o sve većem nasilju u društvima koje je zahvatila kriza, te da pronađu potrebne metode za zajedničku borbu sa socijalnim partnerima u eliminaciji svih oblika nasilja nad ženama.\nDošlo je vrijeme za definiranje novih modela gdje će ljudi i planeta biti mnogo važniji od profita.


DNP o Kongresu: Milan Knežević dobio punu podšku da ostane predsjednik stranke - Borba\nDNP o Kongresu: Milan Knežević dobio punu podšku da ostane predsjednik stranke\nNa danas održanoj sjednici Predsjedništva Demokratske narodna partija Crne Gore konstatovano je da je završen unutarpartijski postupak koji se odnosi na održavanje Drugog Kongresa koji će se održati 16. decembra 2018. godine.\nU tom smislu Predsjedništu su dostavljeni predlozi delegata i predlozi za članove Glavnog odbora u novom sazivu.\nPredsjedništvo DNP je u tom smislu usvojilo kadrovske predloge organa partije i iskazalo punu podršku predsjedniku Milanu Kneževiću koji se nalazi u svojevrsnom pritvoru zbog protivustavnog i nezakonitog određivanja da se stavi u zatvor.\nTim činom, kao i brutalnom otmicom Nebojše Medojevića u Crnoj Gori je ugroženo funkcionisanje političkog sistema. Suspendovanjem Ustava ugroženo je funkcionisanje Skupštine Crne Gore u punom kapacitetu i ozbiljno prijeti daljem političkim podjelama i sukobljavanju.\nUprkos nezapamćenom političkom progonu kojem je Demokratska narodna partija i Demokratski front izložen, a posebno kojem su izloženi naši lideri i funkcioneri, ostajemo u potpunosti posvećeni i principijelni u borbi za konačnu demokratizacije Crne Gore u kojoj ćemo sigurno istrajati do kraja.


Ispravka za Windows 10 iz maja 2019.\nPomoćnik za ažuriranje vam može pomoći da ažurirate softver na najnoviju verziju operativnog sistema Windows 10. Da biste počeli, kliknite na dugme Ažuriraj odmah.\nDa li želite da instalirate Windows 10 na računar?\nDa biste počeli, potrebna vam je licenca za instaliranje operativnog sistema Windows 10. Zatim možete da preuzmete alatku za kreiranje medija i da je pokrenete. Pročitajte uputstva u nastavku da biste saznali više informacija o korišćenju alatke.\nOdmah preuzmite alatku\nKorišćenje alatke za nadogradnju ovog računara na Windows 10 (kliknite da biste prikazali više ili manje informacija)\nEvo kada se koriste ova uputstva:\nImate licencu za instaliranje operativnog sistema Windows 10 i obavljate nadogradnju računara sa verzije Windows 7 ili Windows 8.1.\nMorate ponovo instalirate Windows 10 na računar na kojem ste uspešno aktivirali Windows 10.\nUkoliko instalirate Windows 10 na računar sa operativnim sistemom Windows XP ili Windows Vista ili ukoliko morate da kreirate medije za instalaciju da biste instalirali operativni sistem Windows 10 na drugom računaru, u nastavku pogledajte odeljak Korišćenje alatke za kreiranje medija za instalaciju (USB fleš diska, DVD-a ili ISO datoteke) za instaliranje operativnog sistema Windows 10 na drugi računar.\nNapomena: Pre nego što instalirate operativni sistem Windows 10, proverite da li računar ispunjava sistemske zahteve za operativni sistem Windows 10. Preporučujemo vam da odete na veb lokaciju proizvođača vašeg računara za sve dodatne informacije o ažuriranim upravljačkim programima i o kompatibilnosti hardvera.\nIzaberite opciju Preuzmite alatku, a zatim izaberite opciju Pokreni. Morate da budete administrator da biste pokrenuli ovu alatku.\nNa stranici Uslovi licenciranja, ukoliko prihvatate uslove licenciranja, izaberite opciju Prihvatam.\nNa stranici Šta želite da uradite?, izaberite opciju Ažuriraj ovaj računar odmah, a zatim izaberite opciju Sledeće.\nNakon preuzimanja i instaliranja, alatka će vas provesti kroz proces konfigurisanja operativnog sistema Windows 10 na računaru. Sva izdanja operativnog sistema Windows 10 dostupna su kada izaberete Windows 10, izuzev izdanja Enterprise. Za više informacija o izdanju Enterprise posetite Servisni centar za količinsko licenciranje.\nAko nemate licencu da instalirate Windows 10, a još uvek niste obavili nadogradnju na tu verziju, ovde možete da kupite svoj primerak: https://www.microsoft.com/sr-latn-rs/windows/get-windows-10.\nAko ste već obavili nadogradnju na Windows 10 na ovom računaru i želite da ga instalirate ponovo, nije vam potrebna šifra proizvoda. Vaš primerak operativnog sistema Windows 10 će se automatski aktivirati kasnije pomoću digitalne licence.\nKada je operativni sistem Windows 10 spreman za instalaciju, videćete rekapitulaciju svog izbora i onoga što će biti zadržano nadogradnjom. Izaberite opciju Promenite šta treba sačuvati da biste podesili opciju Sačuvaj lične datoteke i aplikacije ili Sačuvaj samo lične datoteke ili Ništa tokom nadogradnje.\nSačuvajte i zatvorite sve otvorene aplikacije i datoteke koje su možda pokrenute i kada budete spremni, izaberite opciju Instaliraj.\nInstalacija operativnog sistema Windows 10 može da potraje i vaš računar će se ponovo pokrenuti nekoliko puta. Nemojte da isključujete računar.\nKorišćenje alatke za kreiranje medija (USB fleš diska, DVD-a ili ISO datoteke) za instalaciju operativnog sistema Windows 10 na drugi računar (kliknite da biste prikazali više ili manje informacija)\nPratite ove korake da biste kreirali medije za instalaciju (USB fleš diska ili DVD-a) koje možete da koristite za instalaciju ove kopije operativnog sistema Windows 10, da izvršite čistu instalaciju ili da ponovo instalirate operativni sistem Windows 10.\nPre nego što preuzmete alatku, proverite da li imate:\nJedan prazan USB fleš disk sa najmanje 8GB prostora ili prazan DVD disk (i rezač za DVD-ove) ukoliko želite da kreirate medijum. Preporučujemo da koristite prazan USB fleš disk ili prazan DVD disk jer će sav sadržaj na njima biti izbrisan.\nProverite nekoliko stvari na računaru na kojem želite da instalirate Windows 10:\n64-bitni ili 32-bitni procesor (CPU). Kreiraćete ili 64-bitnu ili 32-bitnu verziju operativnog sistema Windows 10. Da biste proverili ovo na računaru, idite na Informacije o računaru na kartici Postavke računara ili na Sistem na kartici Kontrolna tabla i potražite opciju Tip sistema.\nSistemski zahtevi. Proverite da li računar ispunjava sistemske zahteve za operativni sistem Windows 10. Preporučujemo vam da odete na veb lokaciju proizvođača vašeg računara za dodatne informacije o ažuriranim upravljačkim programima i o kompatibilnosti hardvera.\nIzdanje operativnog sistema Windows. Trebalo bi da izaberete i isto izdanje operativnog sistema Windows. Da biste proverili koje izdanje je trenutno pokrenuto, idite na Informacije o računaru na kartici Postavke računara ili na Sistem na kartici Kontrolna tabla i potražite opciju Izdanje operativnog sistema Windows. Windows 10 Enterprise nije dostupan u alatki za kreiranje medija. Za dodatne informacije, idite na stranicu Centar za pružanje usluge količinskog licenciranja.\nKorišćenje alatke za kreiranje medija za instalaciju:\nIzaberite opciju Preuzmite alatku odmah, a zatim izaberite opciju Pokreni. Morate da budete administrator da biste pokrenuli ovu alatku.\nUkoliko prihvatate uslove licenciranja, izaberite opciju Prihvatam.\nNa stranici Šta želite da uradite?, izaberite opciju Kreiraj medije za instalaciju za drugi računar, a zatim izaberite opciju Sledeće.\nIzaberite jezik, izdanje i arhitekturu (64-bitnu ili 32-bitnu) za Windows 10. Ova tabela će vam pomoći da odlučite koje izdanje operativnog sistema Windows 10 ćete odabrati:\nVaše trenutno izdanje operativnog sistema Windows\nIzdanje operativnog sistema Windows 10\nIzaberite medije koje želite da koristite:\nUSB fleš disk. Priključite USB fleš disk sa najmanje 8GB prostora. Sav sadržaj koji se nalazi na fleš disku će biti izbrisan.\nISO datoteka. Sačuvajte ISO datoteku na računaru, koju možete da koristite za kreiranje DVD-a. Nakon što preuzmete datoteku, možete da odete na lokaciju na kojoj se čuva datoteka ili da izaberete opciju Otvori DVD rezač i da pratite uputstva za rezanje datoteke na DVD. Dodatne informacije o korišćenju ISO datoteke potražite u odeljku Dodatni načini korišćenja ISO datoteke za instalaciju operativnog sistema Windows 10 u nastavku.\nNakon kreiranja medija za instalaciju, pratite korake u nastavku da biste ih koristili.\nKada dovršite korake za instalaciju operativnog sistema Windows 10, proverite da li imate instalirane sve neophodne upravljačke programe za uređaje. Da biste odmah proverili da li ima ispravki, izaberite dugme „Start“, a zatim izaberite stavke Postavke > Ažuriranje i bezbednost > Windows Update, a zatim izaberite dugme „Proveri da li ima postavki“. Takođe ćete možda hteti da posetite lokaciju za podršku proizvođača svog uređaja da biste nabavili sve dodatne upravljačke programe koji su vam možda neophodni.\nNapomena: Upravljačke programe za Surface možete da pronađete na stranici Preuzimanje upravljačkih programa i firmvera za Surface.\nKorišćenje medija za instalaciju koje ste vi kreirali (kliknite da biste prikazali više ili manje informacija)\nPre nego što instalirate operativni sistem Windows 10, bilo bi dobro da sačuvate sav svoj rad i da napravite rezervnu kopiju računara pre nego što započnete proces. Ukoliko ste koristili alatku za kreiranje medija za preuzimanje ISO datoteke za Windows 10, moraćete da je narežete na DVD pre praćenja ovih koraka.\nPriložite USB fleš disk ili umetnite DVD u računar na kojem želite da instalirate Windows 10.\nAko se računar ne pokrene automatski pomoću USB uređaja ili DVD diska, možda je potrebno da otvorite meni pokretanja ili da promenite redosled pokretanja u postavkama računara za BIOS ili UEFI. Da biste otvorili meni pokretanja ili promenili redosled pokretanja, obično je potrebno da pritisnete taster (na primer, F2, F12, Delete ili Esc) odmah nakon uključivanja računara. Da biste saznali uputstva za pristupanje meniju pokretanja ili za promenu redosleda pokretanja na računaru, pogledajte dokumentaciju koju ste dobili sa računarom ili posetite veb lokaciju proizvođača. Ako USB ili DVD medijski uređaj nije naveden uz opcije pokretanja, možda je potrebno da se obratite proizvođaču računara da biste saznali uputstva za privremeno onemogućavanje bezbednog pokretanja u postavkama za BIOS.\nAko promena u meniju ili redosledu pokretanja ne funkcioniše i računar se smesta pokrene do operativnog sistema koji želite da zamenite, moguće je da se računar nije u potpunosti isključio. Da biste se uverili da se računar u potpunosti isključio, izaberite dugme napajanja na ekranu za prijavljivanje ili na „Start“ meniju i izaberite „Isključi“.\nNa stranici Instalacija operativnog sistema Windows, izaberite jezik, vreme i željene postavke tastature, a zatim izaberite opciju Sledeće.\nIzaberite opciju Instalacija operativnog sistema Windows.\nDodatni načini za korišćenje ISO datoteke za instalaciju operativnog sistema Windows 10 (kliknite da biste prikazali više ili manje informacija)\nUkoliko ste preuzeli ISO datoteku za Windows 10, ta datoteka se čuva lokalno na lokaciji po vašem izboru. Ukoliko ste instalirali program za rezanje DVD-a treće strane na računar koji želite da koristite za kreiranje instalacionog DVD-a, taj program možete da otvorite tako što ćete otići na lokaciju na kojoj se čuva datoteka i kliknuti desnim tasterom miša na ISO datoteku, ili kliknite desnim tasterom miša na ISO datoteku, izaberite opciju Otvori koristeći i izaberite željeni softver za rezanje DVD-a.\nUkoliko želite da koristite Windows pisač slike diska za kreiranje instalacionog DVD-a, idite na lokaciju na kojoj se čuva ISO datoteka. Kliknite desnim tasterom miša na ISO datoteku i izaberite opciju Svojstva. Na kartici Opšte, kliknite na opciju Promeni i izaberite Windows Explorer kao program koji želite da koristite za otvaranje ISO datoteke i izaberite opciju Primeni. Zatim kliknite desnim tasterom miša na ISO datoteku i izaberite opciju Nareži sliku diska.\nUkoliko želite da instalirate operativni sistem Windows 10 direktno iz ISO datoteke bez korišćenja DVD-a ili fleš diska, možete to učiniti tako što ćete postaviti ISO datoteku. Ovo će dovesti do nadogradnje vašeg trenutnog operativnog sistema na operativni sistem Windows 10.\nDa biste postavili ISO datoteku:\nIdite na lokaciju na kojoj se čuva ISO datoteka, kliknite desnim tasterom miša na ISO datoteku i izaberite opciju Svojstva.\nNa kartici „Opšte”, kliknite na opciju Promeni… i izaberite Windows Explorer kao program koji želite da koristite za otvaranje ISO datoteke i izaberite opciju Primeni.\nKliknite desnim tasterom miša na ISO datoteku i izaberite opciju Postavi.\nDvaput kliknite na ISO datoteku da biste prikazali datoteke koje se nalaze u njoj. Dvaput kliknite na setup.exe da biste pokrenuli konfiguraciju operativnog sistema Windows 10.


Finansijska podrška Vlade festivalu “Egzit” narednih šest godina - Ekonomske Vesti\n16. feb. 2016 16. feb. 2016 Andrija Matić 0 Comments Aleksandar Vučić, Dušan Kovačević, Egzit, Miloš Vučević, Novi Sad\nPredsednik Vlade Republike Srbije Aleksandar Vučić i direktor festivala “Egzit” Dušan Kovačević saopštili su danas da će Vlada Srbije narednih šest godina finansijski podržavati ovaj festival.\nVučić je nakon sastanka sa predstavnicima festivala “Egzit” i gradonačelnikom Novog Sada Milošem Vučevićem rekao da će stabilno finansiranje omogućiti dalje širenje i značajnije učešće u projektima poput kandidature Novog Sada za evropsku prestonicu kulture 2021. godine.\nPremijer je potvrdio da će ugovor o saradnji i podršci “Egzitu” na tri plus tri godine biti potpisan narednih dana, na njegovo veliko zadovoljstvo, jer su ga svetske nagrade tom omladinskom festivalu učinile ponosnim i kao građanina i kao predsednika Vlade.\nUčinili ste nas još jednom ponosnim zbog rezultata koje ste postigli i činjenice da ste Srbiju stavili na posebno mesto i podigli njen ugled u Evropi i svetu, istakao je Vučić.\nOn je naveo da će “Egzitu” taj novac od Vlade Srbije koristiti kako bi najbolje organizovali taj festival.\nPrema njegovim rečima, razvoj “Egzita” je značajan i za mlade, kao i za podizanje turističke ponude i prihoda Srbije, uz razvoj putne infrastrukture, što ima rezultata i u većem zapošljavanju mladih i punjenju budžeta.\nZa nas je važno da govorimo i o razvoju turizma i ekonomskom potencijalu zapošljavanja mladih. Mnogo novca ćemo uložiti. Beogradu ćemo dati tri miliona evra kao Vlada za posebne fasade, Nišu 2,5 do tri miliona evra, a grad Novi Sad će nas obavestiti o projektima, naglasio je Vučić.\nVučić je objasnio da Vlada Srbije želi da obezbedi da u zemlji ostanu oni mladi, koji žele svoju budućnost u Srbiji i koji kreativnim idejama mogu itekako da doprinesu.\nOvo je važno i za dodatno podizanje ugleda Srbije u svetu, “Egzit” je jedan od njenih najvećih brendova, poručio je premijer i dodao da se nada da će ovogodišnji festival biti jedan od najboljih.\nTakođe, premijer je dodao i da kad bude završena pruga Beograd-Budimpešta na “Egzit” će moći da dođe još više ljudi.\nPremijer je objasnio i da je “Egzit” značajan i za kandidaturu Novog Sada za omladinsku prestonicu Evrope 2019. godine, kao i za evropsku prestonicu kulture 2021. godine.\nI Vlada će to podržati na sledećoj sednici, dodao je Vučić.\nKovačević je, uz zahvalnost Vladi Srbije za podršku, ukazao na veliki značaj stabilnog finansiranja, jer veliki turistički operateri dugoročno planiraju širenje tržišta i veoma im je važna stabilnost partnera poput ovog festivala.\nOn je podsetio da je, prema nekim istraživanjima, “Egzit” prethodnih godina doprineo sa 150 miliona evra budžetu.\n“Egzit” je, prema njegovim rečima, pokazao da može da se nosi i sa najvećima u svetu, pa i da pobedi, kao što je ove godine dobio prestižnu nagradu evropske turističke organizacije „European Best Destinations“ za najbolji muzički festival u Evropi.\n← Makedonski mlinari: Ubi nas brašno iz Srbije\nRadulović: Partijski paraziti otpuštaju, umesto da budu otpušteni →


Na Univerzitetu u Banjoj Luci održan Info-dan o COST programu | UNIBL\n04. mart 2016. 09:54:03 Univerzitet u Banjoj LuciOpšte\nU organizaciji Univerziteta u Banjoj Luci, COST kancelarije iz Brisela i Ministarstva civilnih poslova BiH, 3.marta 2016. godine na Fakultetu političkih nauka Univerziteta u Banjoj Luci održan je Info- dan tokom kojeg je domaćoj istraživačkoj zajednici predstavljen Evropski program saradnje u nauci i tehnologiji - European Cooperation in Science and Technology, prepoznatljiv po skraćenom nazivu – COST.\nPozdravljajući prisutne u ime domaćina, prorektor za naučnoistraživački rad Univerziteta u Banjoj Luci prof. dr Milan Mataruga podsjetio je da je riječ o jednom u nizu info-dana koje je Univerzitet organizovao a koji su se odnosili na neki od segmenata programa Horizont 2020, te dodao da je ovo jedinstvena prilika za istraživače i sa Univerziteta, ali i šire, da se upoznaju sa mogućnostima i načinima svog učešća u COST programu, odnosno o prednostima koje on nudi.\nOrganizovanje ovog događaja pozdravio je i pomoćnik ministra nauke u Vladi Republike Srpske Siniša Marčić, naglašavajući da se kroz COST program ovdašnjim istraživačima nudi prilika da se brže i jednostavnije uključe u evropsku istraživačku mrežu, odnosno povežu sa istraživačima u Evropskoj uniji i apliciraju za projekte.\nO tome šta je COST i kako funkcioniše, šta su COST akcije i kako se može prijaviti, kako pripremiti uspješan prijedlog COST akcije, prisutnima je govorio predstavnik COST kancelarije iz Brisela gospodin Christer Halén, koji ih je takođe upoznao sa pozitivnim iskustvima i primjerima iz prakse.\nViše detalja o učešću istraživača Univerziteta u Banjoj Luci u COST akcijama, prisutnima je prezentovao prof. dr Milan Mataruga, dok je slična iskustva ispred Europrojekt centar Banja Luka prenio Dalibor Drljača.\nGeneralno o učešću Bosne i Hercegovine u COST akcijama, govorio je Ammar Miraščija iz Ministarstvo civilnih poslova BiH, inače nacionalni koordinator za COST.\nViše informacija u priloženim prezentacijama.\nBosna i Hercegovina u COST-u\nCOST - Presentation Dalibor Drljača\nCOST - Presentation Milan Mataruga


Atina: Eksplozija u banci, blokiran centar grada\nPolicija u Grčkoj, arhivska fotografija\nU ekspozituri "Eurobanke" u centru Atine večeras je aktivirana eksplozivna naprava, prenijeli su grčki mediji, javlja Srna.\nU 22.05 po lokalnom vremenu anoniman poziv je stigao u uredništvo jedne televizijske emisije i najavljena je eksplozija.\nU anonimnom pozivu je rečeno da će bomba biti aktivirana 35 minuta kasnije i da se ljudi sklone iz okoline.\nBomba je bila podmetnuta u ulaz ekspoziture Eurobanke, u zgradi u kojoj se nalazi i dio uprave te banke.\nNema podataka o povrijeđenima, a prema navodima grčkih medija, pričinjena je samo materijalna šteta na zgradi u kojoj se nalazi banka i na okolnim objektima.\nPrema prvim informacijama koje je prenio sajt atinskog lista Katimerini, na mjestu eksplozije su nađeni ostaci torbe u kojoj je vjerovatno bila bomba kućne izrade, prenose mediji.\nPolicija nastavlja istragu, a blokirane su centralne atinske ulice. Očevici su rekli da su na mjestu eksplozije vidjeli dvije sumnjive osobe.


KORONA U KINI NIJE UPLAŠILA INVESTITORE Direktna strana ulaganja skoro za četvrtinu veća nego prošle godine - Biznis.rs - Vodeći poslovni portal\nInvesticijeNovacSvetVesti 17.10.20. 09:00 Vladimir Jokanović 0\nPriliv direktnih inostranih investicija u Kinu porastao je u septembru za 23,7 odsto u odnosu na isti mesec prošle godine, što je pokazatelj poverenja...\nPriliv direktnih inostranih investicija u Kinu porastao je u septembru za 23,7 odsto u odnosu na isti mesec prošle godine, što je pokazatelj poverenja međunarodnih investitora u dugoročnu perspektivu druge najveće ekonomije sveta, uprkos pretnjama o povlačenju američkih kompanija sa kineskog tržišta.\nInostrane direktne investicije dostigle su prošlog meseca 14,25 milijardi američkih dolara, objavilo je u petak Ministarstvo trgovine u Pekingu. Septembarski rast investicija označio je ubrzanje u odnosu na avgust kada je zabeleženo 15 odsto više nego u osmom mesecu prošle godine, prenosi South China Morning Post.\nUkupan priliv direktnih stranih investicija u Kinu tokom prvih devet meseci 2020. godine iznosi 103 milijarde dolara, što je za 2,5 procenata više nego u prošloj godini, prema podacima Ministarstva. Poređenja radi, Vijetnam koji se smatra alternativnom investicionom destinacijom privukao je u 2020. godini 21,2 milijarde dolara direktnih investicija, što je za 18,9 odsto manje nego godinu dana ranije.\nPrema oceni kineskog Ministarstva trgovine, priliv inostranih investicija u Kinu ubrzan je poslednjih meseci, jer se ekonomska aktivnost normalizovala nakon prekida zbog epidemije korona virusa u ranijim mesecima ove godine.\nSnažan tok direktnih investicija iz inostranstva podrazumeva snažne trgovinske i ekonomske veze između Kine i ostatka sveta, pokazujući da će se njena centralna uloga u globalnim lancima vrednosti verovatno nastaviti. Takođe, ovo sugeriše da uspevaju napori Pekinga da privuče strane investitore uprkos rastućim tenzijama sa SAD.\nKinesko Ministarstvo trgovine izdalo je nedavno novu uredbu kako bi osiguralo da vlasti efikasno reaguju na zahteve inostranih kompanija. Kao deo ovih napora svim kineskim pokrajinama naloženo je da uspostave telefonske linije i centre za obradu žalbi za strana preduzeća.\nKineska vlada ponovila je da će javnim i privatnom investitorima iz inostranstva još šire otvoriti vrata za ulaganja. Kineski predsednik Si Đinping naglasio je da nova kineska ekonomska strategija takozvane dvostruke cirkulacije, koja će se više oslanjati na domaću potražnju ne znači da će tržište biti zatvoreno za strane firme.\nEPIDEMIJA BEZ UTICAJA NA MLEKARSKU INDUSTRIJU U BIH… Mlekarska industrija u Bosni i Hercegovini, sudeći prema statističkim podacima…\nPROSEČNA PLATA U BIH U MARTU 950 KM Za 4,8 odsto… Prema podacima Agencije za statistiku BIH, prosečna isplaćena neto zarada…\nI U MARTU RAST BROJA IZDATIH GRAĐEVINSKIH DOZVOLA… U martu mesecu 2020. izdato je 1.694 građevinske dozvole, što…\nINOSTRANE INVESTICIJE1 KINA205 KORONA VIRUS1845 MINISTARSTVO TRGOVINE KINE2 NOVAC383 SAD487 SEPTEMBAR 20203 SI ĐINPING6


Udruženje ''Zavičaj'': Moramo mlađim generacijama prenositi istinu o stradanju Srba iz Hrvatske\nutorak, 02. avgust 2016. | 17:59\nBEOGRAD - Tih dana u početku augusta svi se sa zebnjom setimo tužnih događaja iz 1995 godine, kada je ceo jedan korpus naroda istjeran iz svoje zemlje, a taj narod smo mi kako smo se nazivali Srbi iz Hrvatske u početku rata, da bi se on tokom ratnih zbivanja promenio u naziv Krajiški Srbi - navodi se u saopštenju udruženja „Zavičaj“ iz Kaluđerice, povodom avgustovskog progroma Srba sa teritorije nekadašnje Srpske Krajine, odnosno današnje Hrvatske.\n- Tokom tih dana Hrvatske oružane snage uz pomoć i logistiku Amerike i Nato pakta proveli su akciju etničkog čišćenja koja je po svom obimu najveće etničko čišćenje u Evropi posle drugog svetskog rata. Sprovođenjem ovog čina agresiju na domove, zemlju, intelektualnu svojinu, kulturu i tradiciju želelo se postići potpuno istrebljenje jedne naciju sa njenog stoljetnog etničkog prostora o ostvarenje cilja NDH da se trećina Srba pobije, trećina pokatoliči a trećina iseli ili da njegov udio u broju stanovnika bude sveden ispod pet posto. Pred očima takozvane „slobodarske Evrope i svjeta“ odigrao se ovaj sraman čin nezabilježen u istoriji.\nSrbi iz Hrvatske su narod koji slobodarski narod koji je zbog svoga pripadništva takvim idejama često stradao a spoljnopolitički faktori u tim vremenima nisu mu išli u korist pa je ishod za njega bio poražavajući. Uradili su šta su uradili ali mi moramo mlađim generacijama prenositi istinu o stradanju Srba iz Hrvatske i probuditi osjećaj pripadnosti jednom narodu koji je uvek bio na strani pravde, slobode i istine i nikad da ne zaborave da su im moderne fašističke zemlje otele đedovinu i proterale ih na osnovu rasnih zakona koji su vredeli na teritoriji Fašističke Nemačke i NDH.\nDa je svo ovo tačno potvrđuju i ovonedeljna zbivanja u R.Hrvatskoj kada se otkrivaju spomenici atentatorima,kada se ratni zločinci iako osuđeni puštaju na slobodu a idejni tvorci sprovođenja ustaške ideologije proglašavaju svecima. Nažalost vlasti u našoj matici Srbiji nisu imali snage da nas sve ove godine zaštite od ovog zla koji nam se desio ali mi volimo našu Srbiju svim svojim bićem i dušom možda više nego stanovništvo koje vekovima živi ovde i nadamo se da će naša matica,,konačno“ stati u našu obranu i samim tim u odbranu svih istinskih vrednosti. U naše civilizacije i ljudskih sloboda.\nUdruženje ,,Zavičaj“ će povodom stradanja Srba iz Hrvatske položiti venac u Tašmajdanskom parku 04.08.2016 u 11 časova, navodi se još u saopštenju ovog udruženja.


Rulja Inc i Projekat 1906 – nova snaga Lazarevca | Rockomotiva\nPočetna Magazin Banzai Rulja Inc i Projekat 1906 – nova snaga Lazarevca\nRulja Inc i Projekat 1906 – nova snaga Lazarevca\nDatum: 9. oktobar 2019.\nOko bendova Rulja Inc i Projekat 1906 stoji grupa muzičara iz Lazarevca okupljena sa istim ciljem, a to je kanalisanje raznih ideja u smislenu muzičku celinu.\nBend Rulja Inc, u ovom obliku, postoji nepunih godinu dana, a čine ga Ivan Simić – vokal, solo/ ritam gitara, Aleksandar Đurđević – bubanj, Vuk Stojanović – bas gitara/ vokali, Marko Milutinović Ćips – ritam/ solo gitara/ vokali.\nBend je nastao u Lazarevcu, kada je frontmen Ivan Simić doneo sa sobom pregršt ideja i gotovih pesama koje je stvarao sa prethodnim bendom Poluraspad, za vreme višegodišnjeg boravka u Beogradu. Te pesme su dobile konačni oblik tek kada se grupa Rulja Inc ustalila u ovoj postavi. Usledile su dve svirke u Lazarevcu, gde je bend nastupao rame uz rame sa lazarevačkom grupom Tilt. Iako je set lista bila jako bogata autorskim materijalom, nepoznatom publici, ove pesme su naišle na izuzetno odobravanje prisutnih. Trenutno bend radi na snimanju nekih od tih pesama, vredno vežba i radi. Ono što je interesantno, a vezano je za bend, jeste da je sve snimke samostalno radio, snimao, mixovao, sistemom „uz pomoć štapa i kanapa“. Članovi se nadaju da će se tek čuti za njihovu muziku i vođeni time svakog dana se trude da pomere granice svog stvaralaštva u svakom smislu.\nProjekat 1906 je nastao kao ideja frontmena grupe Rulja Inc Ivana Simića, da se neke od pesama koje je skupljao i smišljao godinama snime, i to tako što će u projekat uključiti razne muzičare sa teritorije Lazarevca. Zamisao je da svaki od tih muzičara da svoj pečat pesmama, kako vokalno, tako i instrumentalno.\nZa sada su snimljene dve pesme – Voda i Odlazim. Na pesmi Voda je pored Simića, gostovao i Vladan Belaćević na saksofonu, legenda lazarevačkog rokenrola, bivši član kultne grupe HAAD, a trenutno član izuzetnog rokenrol sastava Grupa Tilt. Pesmu je snimao i mixovao Jovan Vidaković, frontmen i gitarista Grupe Tilt, inače bivši vođa pank sastava VIA DNO, koji je svojevremeno bio jedan od najperspektivnijih pank sastava u Srbiji. Pesma Odlazim je originalno pesma grupe Rulja Inc koja je u ovom akustičnom aranžmanu ipak više odgovarala senzibilitetu Projekta 1906. Na pesmi su pored Simića, učestvovale i njegove kolege iz Rulje Inc, Marko Milutinović i Vuk Stojanović, koji je bio zadužen i za snimanje i miks pesme. Pesma se za sada izdvojila kao najpopularnija, završivši čak i na top listi domaćih noviteta Radio Beograda 202.\nOznake: LazarevacProjekat 1906Rulja Inc\nGavrilo Princip se vratio